GAME20.GR > steam\nΑς γνωρίσουμε τα πιο δημοφιλή παιχνίδια στο Steam για το 2021. Η Valve ανακοίνωσε τα top-sellers και τα most-played παιχνίδια του Steam για το 2021, με φετινά και παλαιότερα μεγάλα ονόματα να κυριαρχούν. Δείτε τις σχετικές λίστες παρακάτω (τα παιχνίδια είναι με τυχαία σειρά) και πείτε μας γνώμη! Εσείς με ποια ασχολείστε; Περισσότερα...\nΤο Steam υποδέχεται τη Black Friday. Η Valve ανακοίνωσε τις εκπτώσεις Black Friday ("Autumn Sale") του Steam, με χιλιάδες παιχνίδια όπως Back 4 Blood, Deathloop, Humankind, New World, FIFA 22, Hot Wheels Unleashed, Scarlet Nexus, Outriders, Yakuza: Like a Dragon, Horizon Zero Dawn, Death Stranding, Hades, Road 96 και Cyberpunk 2077, να έχουν μειωμένη τιμή μέχρι 1η Δεκεμβρίου. Δείτε τις εκπτώσεις στο link και πείτε μας αν και τί τσιμπάτε!\nSteam: Καλοκαιρινές εκπτώσεις\nΤο καλοκαίρι είναι εδώ και φέρνει μαζί του τις καθιερωμένες εκπτώσεις του Steam. H Valve ανακοίνωσε τις μεγάλες καλοκαιρινές εκπτώσεις του Steam, με χιλιάδες PC games όπως Battlefield 5, Halo: The Master Chief Collection, Valheim, Rust, Horizon Zero Dawn, Sekiro, Hades, Trials of Mana, Everspace 2, Far Cry 5 και Iron Harvest, να έχουν μειωμένη τιμή μέχρι 8 Ιουλίου. Δείτε τις εκπτώσεις στο Steam και πείτε μας αν και τί τσιμπάτε!\nSteam: Εκπτώσεις χειμώνα\nΤο Steam μπαίνει στον χορό των εορταστικών εκπτώσεων. Η Valve ανακοίνωσε τις εκπτώσεις χειμώνα του Steam, με πολλά παιχνίδια όπως Control, Fall Guys, Halo Collection, Hades, Borderlands 3, Horizon Zero Dawn, Death Stranding, FIFA 21, No Man's Sky, Deep Rock Galactic, Octopath Traveler, Street Fighter 5 και Subnautica, να έχουν μειωμένη τιμή μέχρι 5 Ιανουαρίου. Δείτε τις εκπτώσεις στο Steam και πείτε μας αν και τί τσιμπάτε!\nΤο Steam μπαίνει στο χορό της Black Friday. H Valve ανακοίνωσε τις εκπτώσεις Black Friday (επίσημα "φθινοπωρινές εκπτώσεις") του Steam, με παιχνίδια όπως Marvel's Avengers, Star Wars Squadrons, Wasteland 3, Torchlight 3, Borderlands 3, No Man's Sky, Dirt Rally 2, Deep Rock Galactic και Halo Collection, να έχουν μειωμένη τιμή μέχρι 1η Δεκεμβρίου. Δείτε αναλυτικά τις εκπτώσεις στο Steam και πείτε μας αν και τί τσιμπάτε!\nSteam: PC gaming με DualSense\nΤο DualShock 4 αποτελεί μία από τις κορυφαίες επιλογές για gaming στο PC και φαίνεται ότι το ίδιο θα γίνει και με τον διάδοχό του. Όπως ανακοίνωσε η Valve, το Steam ήδη αποκτά συμβατότητα με το DualSense, υποστηρίζοντας τις ίδιες λειτουργίες με το DualShock 4 (LED, trackpad, rumble, gyro). Μένει να δούμε αν κάποια στιγμή θα προστεθεί υποστήριξη και των νέων πρωτοποριακών χαρακτηριστικών του υπερχειριστηρίου. Εσείς σκοπεύετε να παίζετε στο PC με το DualSense;\nTAGS:PC, PS5, steam


ΕΚΠΑΙΔΕΥΤΙΚΟΙ ΛΗΜΝΟΥ: Ιανουαρίου 2011\nΠΡΟΣΩΠΙΚΗ ΜΟΥ ΑΠΟΨΗ, ΕΙΝΑΙ ΟΤΙ Η ΕΚΚΛΗΣΙΑ ΚΑΙ ΟΙ ΗΓΕΤΕΣ ΤΗΣ ΔΙΚΑΙΟΥΝΤΑΙ ΝΑ ΔΙΑΤΥΠΩΝΟΥΝ ΤΗΝ ΓΝΩΜΗ ΤΟΥΣ ΕΛΕΥΘΕΡΑ.\nΦΥΣΙΚΑ, ΕΙΝΑΙ ΥΠΟΧΡΕΩΜΕΝΟΙ ΝΑ ΥΦΙΣΤΑΝΤΑΙ ΚΑΙ ΚΡΙΤΙΚΗ ( ΕΤΣΙ ΕΙΝΑΙ ΑΥΤΑ: ΟΠΟΙΟΣ ΚΡΙΝΕΙ, ΚΡΙΝΕΤΑΙ).\nΠΑΝΤΩΣ ΣΤΙΣ ΔΥΣΚΟΛΕΣ ΜΕΡΕΣ ΠΟΥ ΠΕΡΝΑΜΕ ΟΛΟΙ, ΝΟΜΙΖΩ ΟΤΙ ΗΤΑΝ ΥΠΟΧΡΕΩΤΙΚΟ ΝΑ ΠΑΡΕΙ ΘΕΣΗ ΚΑΙ Η ΙΕΡΑΡΧΙΑ.\nΌλο το κείμενο του Φυλλαδίου «Προς το Λαό», της Ιεράς Συνόδου της Εκκλησίας της Ελλάδος\nPosted by olympiada στο Δεκεμβρίου 21, 2010\nΕίναι το αυθεντικό κείμενο για το οποίο έγινε τόση συζήτηση και παραφιλολογία. Διαβάστε το και βγάλτε τα συμπεράσματα σας ανεξάρτητα από τα παπαγαλάκια με τις πολιτικές σκοπιμότητες\nΔιά Χειρός PANAGIOTIS στις 02:10 0 Σχόλια


Η Κου Κλουξ Κλαν στέλνει τα συγχαρητήρια της στον Τραμπ ~ Κίνημα ΔΕΝ ΠΛΗΡΩΝΩ\nΗ Κου Κλουξ Κλαν στέλνει τα συγχαρητήρια της στον Τραμπ\nPosted by Β.Π. Σάββατο, Ιανουαρίου 21, 2017\n«Τα καταφέραμε! Συγχαρητήρια Ντόναλντ Τραμπ, πρόεδρε των Ηνωμένων Πολιτειών της Αμερικής».\nΜε αυτή την ανάρτηση στον προσωπικό του λογαριασμό στο Twitter, o πρώην ηγέτης της ρατσιστικής οργάνωσης Κου Κλουξ Κλαν Ντέηβιντ Ντιουκ, πανηγύρισε την επίσημη ανάληψη καθηκόντων από τον Ντόναλντ Τραμπ στον προεδρικό θώκο.\nήδη κατά τη διάρκεια της προεκλογικής περιόδου η οργάνωση είχε στηρίξει ανοιχτά την υποψηφιότητα Τραμπ, κάτι που δεν αποτέλεσε κι έκπληξη άλλωστε.\n* ΔΙΑΒΑΣΤΕ ΕΠΙΣΗΣ: Η Κου Κλουξ Κλαν ψηφίζει Τραμπ γιατί είναι η «ελπίδα» της\nΛίγο πριν την προσφυγή στις κάλπες, η Κου Κλουξ Κλαν με άρθρο στην επίσημη εφημερίδα της, την Crusader, είχε δηλώσει τη στήριξη της στον υποψήφιο των Ρεπουμπλικάνων με την ακραία αντιμεταναστευτική ρητορική.\nΜε πρωτοσέλιδο δημοσίευμά της η Crusader προέτρεπε τους Αμερικάνους να ψηφίσουν Τραμπ, για… «Να κάνουμε την Αμερική σπουδαία ξανά». «Ο Τραμπ είναι η ελπίδα που έχουμε για να κάνουμε την πατρίδα μας μεγάλη για άλλη μια φορά», έγραφαν τα μέλη της Κου Κλουξ Κλαν.\nΟ τίτλος της εφημερίδας, σημειώνεται ότι ήταν ένα σλόγκαν που ο Ρεπουμπλικάνος πολιτικός έχει κατά καιρούς χρησιμοποιήσει στην εκστρατεία του.\nΠρος αποφυγή απώλειας ψήφων, το το επιτελείο του Τραμπ είχε σπεύσει να αποκηρύξει δημοσίως την υποστήριξη της Κου Κλουξ Κλαν.\nΗ Κου Κλουξ Κλαν ιδρύθηκε το 1865 υποστηρίζοντας ότι η λευκή φυλή είναι ανώτερη απ’ τις υπόλοιπες. Αντιμάχεται τους μαύρους, αλλά και τους μετανάστες, τους Εβραίους και τους ομοφυλόφιλους.\nΚαι όπως σημειώνουν διεθνή ΜΜΕ, δεν είναι η μόνη εξτρεμιστική οργάνωση που υποστηρίζει τον Ντόναλντ Τραμπ...\nCategories: ΗΠΑ, ΚΟΥ ΚΛΟΥΞ ΚΛΑΝ, ΤΡΑΜΠ


Μ. Φόρτες: “Εν τέλει….. «θέατρο εντυπώσεων»;” - InKefalonia\nΤελευταία ενημέρωση: Τετάρτη, 04 Απριλίου 2012 09:42\nΤΑ ΕΞΙ επίμαχα έργα του Δήμου Κεφαλονιάς θυμίζω ότι είναι:\n2. Ανάπλαση-διαμόρφωση κοινοχρήστων χώρων-κεντρικής πλατείας\n5. Έργα διαμόρφωσης παραλίας Λουρδάτων- ανάπλασης οδού παραλίας\n6. Αποκατάσταση όψεων και διαμόρφωση περιβάλλοντος χώρου παλαιού\nΔημοτικού σχολείου Ληξουρίου (έργο του Θουκυδίδη Βαλεντή)\nΣΤΙΣ 29/3/2012 ο κ. Σπύρου πρωτοτυπώντας απάντησε με....δελτίο τύπου.\n1. Η ΠΡΟΤΑΣΗ για ένταξη στο ΠΔΕ των έξι έργων του Δήμου Κεφαλονιάς υπεβλήθη στον Υφυπουργό Ανάπτυξης κ. Μωραΐτη από τον κ. Σπύρου, δίχως να υπάρχει απόφαση του περιφερειακού συμβουλίου για το ΠΔΕ των Ιονίων Νήσων! Απλά του έγινε αίτημα από τον Δήμαρχο Κεφαλονιάς, δίχως όμως να έχει διευκρινιστεί τι θα συμβεί αν και οι άλλοι έξι Δήμαρχοι της Περιφέρειας ακολουθήσουν την ίδια τακτική υποβάλλοντας αντίστοιχα αιτήματα. Τα έξι, πάντως, εγκεκριμένα έργα του Δήμου Κεφαλονιάς έχουν δεσμεύσει ήδη το 33,3% των διαθεσίμων πιστώσεων προς την ΠΙΝ για το 2012 (1 εκατ. στα 3 εκατ.) και το 45% του προϋπολογισμού για την 4ετία ισχύος του ΠΔΕ 2012 – 2015 (5,4 εκατ. στα 12 εκατ.) !\n2. Η ΑΠΟΦΑΣΗ ένταξης των έργων εκδόθηκε πριν σχεδόν ένα μήνα (στις 6/3/2012). Έκτοτε εκτός διαφόρων θριαμβευτικών κ.λ.π. δελτίων τύπου, τίποτε άλλο. Παρ'ότι ακολούθησαν δύο συνεχόμενες συνεδριάσεις του περιφερειακού συμβουλίου, δεν ψηφίστηκε το ΠΔΕ και συνεπώς τα έξι έργα του Δήμου Κεφαλονιάς συνεχίζουν να βρίσκονται «εν κενώ», παρά τις διαβεβαιώσεις του Περιφερειάρχη – το Περιφερειακό Συμβούλιο πλέον είναι άγνωστο πότε θα συνεδριάσει λόγω εκλογών. Στο δημοτικό συμβούλιο τα ίδια και χειρότερα. Η απορρόφηση του 1 εκατ. που έχει εγκριθεί για το 2012 φαίνεται πολύ δύσκολο (αν όχι αδύνατο) πλέον να επιτευχθεί. Ως εκ τούτου δικαίως ο κάθε πολίτης θα μπορούσε να συμπεράνει πως το ενδιαφέρον των ενδιαφερομένων για αυτή την περίεργη υπόθεση «ένταξης» έργων, εξαντλήθηκε ...μόνο είτε στην έκδοση της απόφασης από τον κ. Μωραΐτη, είτε στην κριτική αυτής.\n3. ΤΕΧΝΙΚΑ ΔΕΛΤΙΑ που να δείχνουν την ωριμότητα των έργων, όπως ορίζεται στην εγκύκλιο (10578/Ε 1206/5.3.2012) του Υπουργείου για το ΠΔΕ, δεν έχουν κατατεθεί. Άρα η διαβεβαίωση του κ. Σπύρου ότι «σε καμιά περίπτωση δεν μπορούν να αμφισβητηθούν (τα έξι έργα) από ενδεχόμενη αλλαγή ηγεσίας του Υπουργείου Ανάπτυξης Ανταγωνιστικότητας και Ναυτιλίας» δεν πείθει. Αν μάλιστα είναι σωστή η άποψη του κ. Σπύρου ότι η απόφαση του κ. Μωραΐτη αφορά.... προένταξη των έργων και θα ακολουθήσει η ένταξη .... «ζήτω που καήκαμε», όταν εκτός των άλλων μεσολαβούν εκλογές, νέα κυβέρνηση, νέος υπουργός !\n4. ΤΕΛΙΚΟΣ ΔΙΚΑΙΟΥΧΟΣ των έργων είναι πράγματι, όπως λέει ο κ. Σπύρου, ο Δήμος Κεφαλονιάς. Το πρόβλημα όμως δεν είναι αυτό, αλλά ...το ποιος θα τα εκτελέσει. Μέχρι να βρεθεί η νόμιμη διαδικασία για να τα εκτελέσει ο Δήμος, φορέας εκτέλεσης τους παραμένει ...η Περιφέρεια! Άλλωστε στην απόφαση ένταξης του κ. Μωραΐτη δεν υπάρχει αναφορά σε έργα του Δήμου Κεφαλονιάς, ούτε καν δεν του κοινοποιείται η απόφαση!!!\n5. ΔΕΝ ΕΙΝΑΙ ΕΥΚΟΛΟ σε περίοδο εργολαβικής απραξίας να υπάρξει εργολαβικό ενδιαφέρον για ένα έργο προϋπολογισμού 1 εκατ. ευρώ (π.χ. η ανάπλαση της παραλιακής ζώνης) και 1,5 εκατ. ευρώ (π.χ. η ανάπλαση της κεντρικής πλατείας Αργοστολίου) που για το 2012 έχει εξασφαλισμένη πίστωση ....μόνο 100 χιλιάδες. Και αν υπάρξει, τότε με βάση την εμπειρία από ανάλογα έργα, θα πρέπει να εξασφαλιστεί η ολοκλήρωσή του με σίγουρες πιστώσεις από κάποιο Ευρωπαϊκό πρόγραμμα. Όμως το ΕΣΠΑ τελειώνει σε 1 ½ χρόνο με τεράστιες υπερδεσμεύσεις και το Ε΄ πρόγραμμα αργεί με μειωμένες αλλά και πολλές δεσμευμένες πιστώσεις! Δηλαδή στην καλλίτερη περίπτωση τα έξι έργα μπορεί να αναληφθούν από κάποιους εργολάβους, αλλά κινδυνεύουν να μείνουν ημιτελή λόγω έλλειψης χρηματοδότησης, δημιουργώντας πληθώρα κοινωνικών προβλημάτων και διαταράσσοντας την εύρυθμη λειτουργία των πόλεων.\nΕκτός του βουλευτή Σπύρου Μοσχόπουλου, απ'ότι γνωρίζω, με αλλεπάλληλες επισκέψεις στον κ. Μωραΐτη και τις υπηρεσίες του, που απ'ότι προκύπτει έκανε «φιλική εξυπηρέτηση» και μάλιστα «στο πόδι», με αποτέλεσμα 6 σημαντικά για την Κεφαλονιά έργα να βρίσκονται μετέωρα .....\nΤΟ ΣΥΜΠΕΡΑΣΜΑ ; Από τον περασμένο Δεκέμβρη που δημοσιοποιήθηκε η λίστα των 181 έργων άμεσης προτεραιότητας (ανάμεσα σε αυτά και τα πέντε της ΠΙΝ απούσης της Κεφαλονιάς), δεν έχει υπάρξει ούτε μία αντίδραση – ίσως γιατί έχει επιλεγεί στη θέση της ανάπτυξης, όπως και με τα 6 έργα του ΠΔΕ...το «θέατρο εντυπώσεων» που προσφέρει θέαμα, όχι όμως και ουσία.\nΠολύ περισσότερο όταν τα έργα που εντάσσονται είναι με μελέτες .... 10ετίας – τότε που μας κατηγορούσαν ότι κάνουμε μελέτες για τα συρτάρια!\nAπάντηση... ποίημα Θεοφιλάτου σε Κατσαϊτη!


Ελαττώστε την καφεΐνη...υπάρχει τουλάχιστον ένας σοβαρός λόγος - healthmag.gr\nΕλαττώστε την καφεΐνη…υπάρχει τουλάχιστον ένας σοβαρός λόγος\nΗ υπερβολική κατανάλωση καφέ ή αναψυκτικών με καφεΐνη μπορεί να προκαλέσει πονοκέφαλο.\nΌταν μιλάμε για υπερβολική κατανάλωση, μιλάμε για πάνω από τρεις καφέδες ή τρία αναψυκτικά την ημέρα, σύμφωνα με όσα αναφέρει το American Journal of Medicine.\nΕνώ μία ή δύο μερίδες καφεϊνούχων σκευασμάτων ημερησίως δεν σχετίζονται με την εμφάνιση πονοκεφάλων, οι τρεις ή περισσότερες φαίνεται να τους ενεργοποιούν. Τα δεδομένα αυτά διατηρήθηκαν, ακόμη κι όταν οι ερευνητές έλαβαν υπόψη άλλους παράγοντες, που παίζουν ρόλο στην εμφάνιση πονοκεφάλων (πρόσληψη αλκοόλ, άγχος, ύπνος, σωματική δραστηριότητα, εμμηνόρροια).\n«Αν και δυνητικά υπάρχουν συνθήκες – όπως η έλλειψη ύπνου – που πυροδοτούν τους πονοκεφάλους, ο ρόλος της καφεΐνης είναι ιδιαίτερα περίπλοκος, δεδομένου ότι μπορεί να “ενεργοποιήσει” έναν πονοκέφαλο αλλά και να λειτουργήσει ανασταλτικά», εξηγεί η επικεφαλής ερευνήτρια Ελίζαμπεθ Μοστόφσκι, από το τμήμα Έρευνας Καρδιαγγειακής Επιδημιολογίας του Ιατρικού Κέντρου Μπεθ Ίσραελ Ντεκόνες και από τη Σχολή Δημόσιας Υγείας Τσαν του Πανεπιστημίου Χάρβαρντ στη Βοστόνη.\nΗ ίδια προσθέτει, μάλιστα, ότι στην επίδραση της καφεΐνης παίζει ρόλο τόσο η δόση, όσο και η συχνότητα. Λόγω, όμως, του περιορισμένου αριθμού ερευνών πάνω στο ζήτημα είναι ιδιαίτερα δύσκολο να γίνουν συστάσεις για την κατάλληλη κατανάλωση καφέ στα άτομα, που υποφέρουν από ημικρανίες.\nΟι μελετητές ανέλυσαν δεδομένα 98 ενηλίκων, που υπέφεραν από πονοκεφάλους, οι οποίοι συμπλήρωναν για έξι εβδομάδες ηλεκτρονικά ημερολόγια σε καθημερινή βάση σχετικά με την ποσότητα καφεΐνης (καφές, τσάι, σόδα, ενεργειακά ποτά) που κατανάλωναν και άλλους παράγοντες του τρόπου ζωής που υπέθεταν ότι ενδέχεται να παίζουν ρόλο στο πρόβλημα αυτό.\nΣτη συνέχεια σύγκριναν τις περιπτώσεις, που εμφανιζόταν πονοκέφαλος μετά την κατανάλωση καφεΐνης, με τις περιπτώσεις που δεν είχε προηγηθεί κατανάλωση τέτοιων ποτών.\nΣτο πλαίσιο αυτής της μελέτης, διαπιστώθηκε ότι το 66% των ατόμων, τα οποία υπέφεραν από 5 πονοκεφάλους τον μήνα, κατανάλωναν συνήθως μια ή δύο μερίδες αναψυκτικών που περιλαμβάνουν καφεΐνη, ενώ το 12% πάνω από τρεις μερίδες.\n“Ανοσία” στη θλίψη αποκτούν κάποιοι άνθρωποι με το πέρασμα του χρόνου\nΤο αλάτι ανεβάζει την πίεση αλλά όχι σε όλους\nInput your cialis no prescription search keywords and press Enter.


“Η κόρη του πατέρα μας” του Hirozaku Kore – Eda #tiff56\nBeater.gr 13 Νοεμβρίου, 2015 4 Οκτωβρίου, 2018\n13 Νοεμβρίου, 2015 4 Οκτωβρίου, 2018\nΗ κόρη του πατέρα μας (Our little sister/Umimachi Diary)\nΠεριλαμβάνεται στην κατηγορία “Special Screenings” του 56ου Φεστιβάλ Κινηματογράφου Θεσσαλονίκης. Μια ταινία του Hirozaku Kore- Eda, βασισμένη το ομώνυμο manga, που περιγράφει την ιστορία τεσσάρων αδερφών, τριών από την ίδια μητέρα και η τέταρτη από διαφορετική, αλλά όλες από τον ίδιο πατέρα. Οι τρεις πρώτες και μεγαλύτερες αδερφές (Σάτσι, Γιοσίνο και Τσίκα) ζουν μαζί σε ένα μεγάλο σπίτι στην πόλη Καμακούρα και ταξιδεύουν στην εξοχή, για την κηδεία του πατέρα τους, όπου συναντούν και γνωρίζουν, για πρώτη φορά, την έφηβη ετεροθαλή αδερφή τους (Σούζου). Από την πρώτη, κιόλας, αυτή την επαφή τους, οι τέσσερις αδερφές δένονται και σύντομα αποφασίζουν να μείνουν όλες μαζί. Η μεγαλύτερη φαίνεται να έχει αναλάβει τη συνολική ευθύνη της οικογένειας, ενώ οι υπόλοιπες απλώς απολαμβάνουν τη ζωή μαγειρεύοντας, τρώγοντας και γενικά, διασκεδάζοντας.\nΗ κεντρική θεματική της ταινίας εστιάζει στην αξία των οικογενειακών δεσμών και κυρίως, της αδερφικής αγάπης. Δεν πρόκειται για μια ταινία που ολοκληρώνεται με κάποια κορύφωση, με άλλα λόγια δεν παρουσιάζει σημαντική εξέλιξη όσον αφορά την πλοκή. Η ζωή των πρωταγωνιστριών ρέει ομαλά, ενώ δεν υπάρχουν ανατροπές που διαταράσσουν την πορεία των πραγμάτων ή αναπάντητα ερωτήματα στα μάτια του θεατή. Φυσικά, όσο περνά η ώρα, μαθαίνουμε κάποια στοιχεία παραπάνω για τον οικογενειακό τους περίγυρο, όπως και για γεγονότα που συνέβησαν στο παρελθόν και εξηγούν την οικογενειακή τους κατάσταση, αλλά μέχρι εκεί.\nΚατά τ’ άλλα, ο σκηνοθέτης γεμίζει τις σκηνές με όμορφα χρώματα, τοπία και γενικά εικόνες. Η κινηματογραφική κάμερα αποτυπώνει μια γλυκιά ατμόσφαιρα και τα πλάνα φαίνονται καλοστημένα και προσεγμένα. Μέσα από την καθημερινότητα των κοριτσιών, παίρνουμε στοιχεία για την ιαπωνική κουλτούρα και γαστρονομία (η σκηνή με τα πυροτεχνήματα, το φαγητό των πρωταγωνιστριών) και κυρίως παίρνουμε μια γεύση από τα τοπικά έθιμα.\nΑκόμα, το σύνολο των ηθοποιών ανταποκρίνεται στις απαιτήσεις του σεναρίου. Τα πρόσωπα είναι αληθινά, οι ηθοποιοί παίζουν φυσικά και επιτυγχάνουν μία αμεσότητα και οικειότητα προς το θεατή, μιας και πρόκειται για χαρακτήρες προσιτούς και καθημερινούς. Βέβαια, η αλήθεια είναι ότι οι χαρακτήρες αυτοί δεν έχουν ιδιαίτερο βάθος και δεν προσφέρουν κάποια κατεύθυνση στην ιστορία.\nΤέλος, αν και η διάρκειά του είναι μεγάλη, περίπου εκατόν τριάντα λεπτά, το έργο δεν κουράζει και δεν παρουσιάζει κοιλιά. Είναι μια ταινία ανάλαφρη και ευχάριστη, που δε θίγει κάποιο πρόβλημα, ούτε οδηγεί σε βαθύτερους προβληματισμούς. Σίγουρα θα την πρότεινα σε κάποιον που θα ήθελε να ξεκουραστεί και να χαλαρώσει, παρ’ όλα αυτά όμως, δεν θα έλεγα ότι είναι μια ταινία αξιοσημείωτη για τα δεδομένα του Φεστιβάλ Κινηματογράφου.


Δεν πίστευαν στα μάτια τους! Έβγαλαν ψάρι... 305 κιλά - Απίστευτες εικόνες | ΠΙΕΡΙΚΟΣ ΛΟΓΟΣ\nΟ θαλάσσιος γίγαντας προκάλεσε σοκ ακόμη και στους ψαράδες!\nΜια μυθική ψαριά έκανε μια ομάδα ψαράδων στην παραλία της Καρταχένα στην νοτιοανατολική Ισπανία, καθώς έβγαλαν από την θάλασσα ένα «κτήνος»... 305 κιλών!\nΟ Juan Paredes, ο εκ των καπετάνιων του αλιευτικού «Almadraba La Azohia» δήλωσε γεμάτος υπερηφάνεια για την φοβερή ψαριά που έβγαλε: «Είναι σίγουρα το μεγαλύτερο ψάρι που έχει βρεθεί στην περιοχή. Ήταν αρκετά δύσκολο να το βγάλουμε από το νερό επειδή είχε μπλεχτεί στα δίχτυα, ενώ ήταν πολύ μεγάλο το βάρος του».\nΓια να καταφέρουν να το τραβήξουν στην ξηρά, χρειάστηκαν δυο βάρκες, ενώ επιστρατεύτηκε και μια παραδοσιακή τεχνική που οι ντόπιοι την ονομάζουν «almadraba».\nΣύμφωνα με την almadraba, οι ψαράδες περικύκλωσαν με τα δίχτυα τους το ψάρι και στην συνέχεια άρχισαν να τα μαζεύουν ταυτόχρονα.\nΌσον αφορά το γιγάντιο ψάρι, πρόκειται για έναν κόκκινο τόνο, ο οποίος δυστυχώς για τους ψαράδες δεν είναι ιδιαίτερα ακριβώς καθώς το γιγάντιο ψάρι βάρους 305 κιλών πωλήθηκε μόλις 2.415 ευρώ.\nΔείτε στην παρακάτω gallery το γιγάντιο ψάρι:\nΑυτό είναι το γιγάντιο ψάρι βάρους 305 κιλών!


Όλα είναι δρόμος...προς το Φως !: Έρωτας...ο σύμμαχος !\nΑναρτήθηκε από kaiti1964\nAERIKO 23 Οκτωβρίου 2011 - 11:04 π.μ.\nKαι o άχρονος χρόνος, η πληρωματική διάρκεια της αμοιβαίας αυτοπροσφοράς.\nH αιωνιότητα μιας απλής στιγμής μεσα στης αγαπης τα ζεστα τα χερια.\nΧαμογελο ολοφωτο για σενα.!! :))\nnimertis 23 Οκτωβρίου 2011 - 11:33 π.μ.\nαπό τα πολύ σημαντικά κείμενα του Γιανναρά... χάρηκα για την ανάρτηση και για το ιστολόγιο που ο εύχομαι καλοτάξιδο... ξεχωρίζει η αισθητική του αλλά και το επίπεδό του... την καλησπέρα μου...\nkaiti1964 24 Οκτωβρίου 2011 - 12:24 μ.μ.\nΟι μόνες στιγμές που σώζονται Μαρία μου ...αυτές που θα κρατήσει στα χέρια η αγάπη!...τα φιλιά μου σου στέλνω :))\nkaiti1964 24 Οκτωβρίου 2011 - 12:33 μ.μ.\nΧάρηκα και εγώ για το πέρασμα από το ιστολόγιό μου και για τα καλά λόγια που μου δίνουν την δύναμη να συνεχίσω!...ευχαριστώ μέσα απ την καρδιά μου..!!


NBA Live 19 / 17/09/2018\nΒιώσιμη επιλογή για όσους δε θέλουν να πληρώσουν ώστε να προχωρήσουν στο παιχνίδι.\nΔεν είναι κρυφό πως μεγάλο μέρος του NBA 2K19 βασίζεται στο VirtualCurrency. Από εικαστικά αντικείμενα μέχρι ανταλλαγή του grinding στο myCareer mode. Κανείς, βέβαια δεν είναι υποχρεωμένος να πληρώσει, μα κατά κάποιο τρόπο το ίδιο το παιχνίδι προσπαθεί να σε σπρώξει προς τα εκεί. Από την άλλη, το αντίστοιχο mode του NBA Live 19 δεν έχει καν επιλογή για microtransactions.\nΌπως αναφέρει το Polygon, κοιτώντας τις διαφορές από κοντά, το NBA 2K19 δίνει έναν παίκτη με 60 rating και από εκεί και πέρα υπάρχουν δύο τινά. Είτε ασταμάτητο ανούσιο παιχνίδι ανάμεσα στα σοβαρά story events ώστε ο παίκτης να ανέβει rating είτε πρόοδος μέσω εικονικού χρήματος το οποίο αγοράζεται με αληθινό χρήμα, μιας και το ποσό που κερδίζουμε παίζοντας το παιχνίδι είναι πενιχρό.\nΤο NBA Live 19, στον αντίποδα, αν και δεν προσφέρει μια τόσο καλογραμμένη και σχεδιασμένη εμπειρία, έχει πιο απλή προσέγγιση στο δικό του "The One" mode. Διαλέγουμε αρχικά ένα σωματότυπο/θέση και μετά λαμβάνουμε skill points που ξοδεύουμε όπως θέλουμε, ενώ όμως τα βασικά skills ανεβαίνουν αυτόματα. Έτσι έχουμε έτοιμη τη βασική κατεύθυνση του παίκτη και την παραμετροποιούμε.\nΑπό την άλλη, animations για σουτ, καρφώματα, σπέσιαλ παπούτσια και τα λοιπά δίνονται δωρεάν στο NBA Live 19 αρκεί να φτάσουμε το επιθυμητό rating στο αντίστοιχο skill. Στο NBA 2K19 πρέπει και να φτάσουμε το rating και μετά να αγοράσουμε το εικαστικό από το store με λεφτά.\nΤο πιο εντυπωσιακό βέβαια είναι πως το NBA Live 19 είναι ένα παιχνίδι της EA, της εταιρίας που έχει κατακριθεί όσο καμία για απληστία και ύπουλες τακτικές στα microtransactions των τίτλων της. Βέβαια μετά τα περσινά, δηλαδή την αφαίρεση των lootcrates από το Battlefront 2 και τις υποσχέσεις για αποκλειστικά και μόνο cosmetic lootcrates στο Battlefield 5, ίσως έβαλε μυαλό.


Γράφας: «Οι αποδοκιμασίες του κόσμου είναι δικαιολογημένες»\nΤετάρτη 30 Ιανουαρίου 2019 18:38\nΎπο τους ήχους των αποδοκιμασιών των οργανωμένων φιλάθλων και των εν χορώ συνθημάτων εναντίον του έγιναν οι δηλώσεις του Θωμά Γράφα στο τέλος του αγώνα. Σχολιάζοντας το γεγονός ο προπονητής των Τρικάλων που δέχτηκε και πολλές αποδοκιμασίες καθ’ όλη την διάρκεια του αγώνα είπε: «Οι αποδοκιμασίες του κόσμου είναι δικαιολογημένες. Πάντα αποδοκιμάζει και φωνάζει όταν αυτό που βλέπει δεν του αρέσει. Σίγουρα αγαπούν την ομάδα και σίγουρα έχουν δίκιο όταν φωνάζουν» είπε χαρακτηριστικά.\nΓια το παιχνίδι είπε: «Παίξαμε απέναντι σε μία ομάδα που δίκαια είναι ψηλά στον βαθμολογικό πίνακα. Στο καθαρά αγωνιστικό κομμάτι είχαμε τον έλεγχο στα πρώτα 20 λεπτά εμείς, μετά η Λάρισα, μας δημιούργησε κάποια προβλήματα και χάσαμε την συγκέντρωση μας. Κόντρα στην ροή του αγώνα δεχτήκαμε ένα γκολ αλλά είναι σημαντικό ότι αρνούμαστε να χάσουμε παιχνίδι και συγχαρητήρια στα παιδιά γι’ αυτό. Κάθε εβδομάδα θα παίζουμε και έναν τελικό, πρέπει να δουλέψουμε και να σκύψουμε το κεφάλι»\nΓια τα μεταγραφικά είπε ότι δεν αποκλείει μία ακόμη μεταγραφή και πως έχουν έρθει καλοί παίκτες με τον ίδιο ωστόσο να κρίνει πότε θα μπορέσουν να παίξουν. Όσο για τον Συμελίδη εξέφρασε την βεβαιότητα του ότι θα συνεχίσει στον ΑΟ Τρίκαλα. «Θεωρώ ότι ο Συμελίδης είναι εδώ και θα μείνει εδώ» είπε με έμφαση στο τέλος της συνέντευξης τύπου.\nΚαπός: «Δείξαμε χαρακτήρα»\n«Παίξαμε με έναν αντίπαλο που ήταν ψηλότερα στην βαθμολογία από εμάς. Θέλαμε την νίκη. Μπήκαμε καλύτερα είχαμε τον έλεγχο αρχικά, τον χάσαμε στην συνέχεια και στο δεύτερο ημίχρονο ήταν μοιρασμένο το παιχνίδι . Δείχνουμε χαρακτήρα για έναν ακόμη αγώνα, δεν τα παρατάμε. Να σηκώσουμε τα κεφάλια και αρχής γενομένης από το παιχνίδι της Κυριακής να δίνουμε τον καλύτερο μας εαυτό Δεν μας αξίζει αυτή η βαθμολογική θέση. Πρέπει να το αποδείξουμε με πράξεις μέσα στο γήπεδο όπου θα δίνουμε το 110% και όχι το 100% που δεν αρκεί.».


Άρης Σερβετάλης: Ο καλλιτεχνικός κόσμος στηρίζει την απόφαση του\nΛευτέρης Παυλίδης Ενημερώθηκε 24 Νοεμβρίου 2021 - 13:06\nΟ Άρης Σερβετάλης απολαμβάνει την στήριξη του καλλιτεχνικού κόσμου μετά την απόφαση να αποχωρήσει από τον Ρινόκερο.\nΆρης Σερβετάλης: Μεγάλη κουβέντα έχει ανοίξει μετά την απόφαση του ηθοποιού Άρη Σερβετάλη να αποχωρήσει από την θεατρική παράσταση «Ρινόκερος».\nΚόντρα στον παραλογισμό των τελευταίων ημερών και των μέτρων διαχωρισμού που πήρε η κυβέρνηση, ο γνωστός ηθοποιός δίδαξε τι θα πει «ήθος» και «ηθοποιός», χωρίς να ξεστομίσει ούτε κουβέντα.\nΑρνούμενος να παίξει αποκλειστικά για εμβολιασμένους θεατές, επέλεξε να αποχωρήσει με την απόφαση του αυτή να κατακρίνεται από ορισμένους, όμως ο καλλιτεχνικός κόσμος απέδειξε στην πράξη πως τον στηρίζει.\nΛάκης Λαζόπουλος: «Ούτε εγώ μπορώ να παίζω μόνο για εμβολιασμένους»\nΜετά τα λόγια στήριξης του Βασίλη Χαραλαμπόπουλου και ο Λάκης Λαζόπουλος τάχθηκε υπέρ της απόφασης του, τονίζοντας πως ούτε εκείνος μπορεί να παίζει μόνο για όσους έχουν κάνει το εμβόλιο.\n«Αγαπώ και εκτιμώ τον Άρη Σερβετάλη και τον ξέρουμε όλοι ότι κάνει επιτυχία και αυτό είναι σημαντικό για την απόφαση που πήρε. Έχω δηλώσει και εγώ ότι δεν μπορώ να παίζω μόνο για εμβολιασμένους.\nΣτο λεωφορείο, στο κρεοπωλείο μπορούν να μπαίνουν όλοι, γιατί δεν μπορούν να μπουν στο θέατρο. Αυτό δεν μπορεί να γίνει κατανοητό από τον κόσμο. Αυτά τα μέτρα που δεν είναι μέτρα και βγάζουμε έξω αυτούς που δεν είναι πελάτες μας, δημιουργούν τη σύγχυση στο κοινό. Αν το μέτρο έχει καμπύλες, τότε κάποιοι θα κρυφτούν στις καμπύλες», δήλωσε χαρακτηριστικά ο διάσημος ηθοποιός και παρουσιαστής.\nΠαράλληλα και η Πηνελόπη Αναστασοπούλου είπε μπράβο στον Άρη Σερβετάλη, σημειώνοντας πως χρειάζονται επαναστάτες στη γενιά μας.\n«Μπράβο στον Άρη Σερβετάλη. Χρειάζονται άνθρωποι επαναστάτες στη γενιά μας. Είναι πάρα πολύ άδικο να γίνεται κοινωνικός διαχωρισμός» είπε η Πηνελόπη Αναστασοπούλου που τόνισε πως κάθε ηθοποιός πρέπει να υπερασπίζεται το κοινό του.\nΝίκος Αναδιώτης: «Ο Άρης Σερβετάλης παίρνει έπαινο»\nΦυσικά η στήριξη συνεχίστηκε και από τον Νίκο Αναδιώτη που μιλώντας στο πρωινό του ΑΝΤ1, είπε πως ο Άρης Σερβετάλης παίρνει έπαινο από εκείνον.\n«Εγώ βλέπω τον πρώτο άνθρωπο που δεν θέλει να διχάσει, αλλά θέλει να ενώσει» δήλωσε ορθά ο Νίκος Αναδιώτης σε άλλη μια ξεκάθαρη άποψη γύρω από το θέμα.\nΜε αυτόν τον τρόπο είναι πλέον φανερό πως ο Άρης Σερβετάλης απολαμβάνει την στήριξη του καλλιτεχνικού κόσμου για το θάρρος που επέδειξε να πάει κόντρα σε όσα αποφάσισαν οι κυβερνώντες και φέρνουν με εκβιαστικό τρόπο σε δύσκολη θέση όσους πολίτες δεν έχουν κάνει το εμβόλιο.\n#Tags: Πηνελόπη ΑναστασοπούλουΛάκης ΛαζόπουλοςΝίκος ΑναδιώτηςΆρης Σερβετάλης\nΠηνελόπη Αναστασοπούλου: Αποκαλύπτει το πρόβλημα υγείας της\nΠηνελόπη Αναστασοπούλου: «Ζορίζομαι πάρα πολύ» – Το ξέσπασμα της δημοφιλούς ηθοποιού\nΕλληνοτουρκικά: Γιατί τα «F-35» θα «κόψουν μαχαίρι» την απειλή του νεοωθαμανισμού προς την Ελλάδα\n« Εβδομάδα Black Friday με μεγάλες εκπλήξεις* στα live blackjack τραπέζια της Novibet!\nHellbound: Η Νοτιοκορεάτικη σειρά που σαρώνει στο Netflix μετά το Squid Game »


ΚΕΡΚΥΡΑΙΚΟΣ ΠΑΡΑΤΗΡΗΤΗΣ: Η θεωρία των δυο άκρων, ένα διαχρονικό εργαλείο της αστικής τάξης\nτου Θάνου Νασόπουλου*\nΗ ιστορική απόληξη της αντικομμουνιστικής υστερίας ήταν πάντα η επίκληση του κομμουνιστικού κινδύνου. Αυτή η επίκληση στην Ελλάδα έφερε δυο δικτατορίες, του Μεταξά και του Παπαδόπουλου. Τον "κομμουνιστικό κίνδυνο" ωστόσο επισήμαιναν πριν την επιβολή των δικτατοριών, τα αστικά κόμματα όπως αυτό των Φιλελεύθερων, η Ε.Ρ.Ε και η Ένωση Κέντρου.\nΟ ναζισμός είναι από τη "φύση" του μια εγκληματική ιδεολογία. Δομικά του χαρακτηριστικά είναι ο ρατσισμός, ο κοινωνικός δαρβινισμός, ο αντισημιτισμός και η απόρριψη της πάλης των τάξεων. Ο κομμουνισμός είναι η ιδεολογία εκείνη που οραματίζεται μια κοινωνία που δεν θα υπάρχει εκμετάλλευση ανθρώπου από άνθρωπο, μια κοινωνία βασισμένη στις ανάγκες όλων των ανθρώπων. Δεν εξισώνονται ο ναζισμός με τον κομμουνισμό, παρά μόνο από αυτούς που θέλουν κοινωνίες εκμετάλλευσης, κοινωνικών ανισοτήτων και διακρίσεων.


Να μην επαναλάβουν τα λάθη του παρελθόντος και των προηγούμενων γενεών κάλεσε ο πρωθυπουργός Κυριάκος Μητσοτάκης τους απόφοιτους του Boston College στη Βοστώνη, όπου απηύθυνε ομιλία στην 146η Τελετή Αποφοίτησης.\nΟ κ. Μητσοτάκης έκρουσε παράλληλα τον κώδωνα του κινδύνου για την παρουσία του λαϊκισμού στο δημόσιο λόγο και στην πολιτική, ενώ στηλίτευσε την πορεία των μέσων κοινωνικής δικτύωσης τα οποία, όπως είπε, ενώ ξεκίνησαν ως αποθέωση της ελευθερίας του λόγου, και ένα θεόσταλτο εργαλείο που θα επέτρεπε στις δημοκρατικές δυνάμεις σε όλο τον κόσμο να οργανωθούν και να γκρεμίσουν την κυβερνητική λογοκρισία αυταρχικών καθεστώτων, κατέληξαν “να πολώνουν τη δημόσια συζήτηση και μετατρέπουν τη δημόσια σφαίρα σε μια σύγχρονη εκδοχή του Πύργου της Βαβέλ, όπου μιλάμε διαφορετικές γλώσσες και ακούμε μόνο όσους μοιράζονται τις ίδιες απόψεις μαζί μας”.\nΑναφερόμενος στον Νίκο Καζαντζάκη επικαλέστηκε τα λόγια του «Ν’ αγαπάς την ευθύνη. Να λές: Εγώ, εγώ μονάχος μου έχω χρέος να σώσω τη γης. Αν δε σωθεί, εγώ φταίω», και προσέθεσε ότι “είναι αυτή η αίσθηση ευθύνης που με οδήγησε στον δημόσιο βίο, ως βουλευτή, υπουργό, αρχηγό κόμματος και πρωθυπουργό. Και είναι αυτό το βασικό μήνυμα της συλλογικής ευθύνης και της ατομικής δράσης που ελπίζω η γενιά σας να κάνει πράξη”.\nΟ κ. Μητσοτάκης, αναφερόμενος στους νέους είπε: “Η πρώτη σας ευθύνη είναι να αλλάξετε ριζικά τον τρόπο που οραματίζεστε τη Δημοκρατία στον 21ο αιώνα, χωρίς να παραμελείτε τα «πολιτικά» σας καθήκοντα. Όχι, όχι, δεν προτείνω να γίνετε όλοι πολιτικοί. Αλλά για όσους από εσάς σκέφτεστε να υπηρετήσετε τα κοινά, σας ενθαρρύνω ολόψυχα να ακολουθήσετε αυτό το μονοπάτι. Γιατί αν οι καλύτεροι και οι πιο έξυπνοι δεν εισέλθουν στο δημόσιο πεδίο, τότε αφήνετε χώρο σε άλλους να το πράξουν”.\nΤέλος αναφέρθηκε και στον τραγουδιστή Βασίλη Παπακωνσταντίνου λέγοντας: “Ένας διάσημος Έλληνας ροκ σταρ της γενιάς μου, τραγούδησε έναν στίχο που πάντα με άγγιζε. «Φοβάμαι όλα αυτά που θα γίνουν για μένα, χωρίς εμένα». Μην αφήσετε αυτό να συμβεί στη γενιά σας”.\nΗ απλούστερη απάντηση θα ήταν να μείνω στην Αμερική εννέα ολόκληρες μέρες, ίσως επισκεπτόμενος κάποιες από τις δυναμικές ελληνικές κοινότητες των Ηνωμένων Πολιτειών. Αλλά με τον πόλεμο να μαίνεται 500 μίλια από τα σύνορα της Ελλάδας, δεν υπήρχε περίπτωση να λείψω από την πατρίδα μου για τόσο μεγάλο διάστημα. Η επόμενη -αλλά πιο εξαντλητική επιλογή- ήταν να κάνω τέσσερα υπερατλαντικά αεροπορικά ταξίδια κατά τη διάρκεια αυτών των εννέα ημερών. Να πάω δηλαδή στην Washington, μετά να επιστρέψω στην πατρίδα για να ασχοληθώ με τα καθήκοντά μου και μετά να πετάξω πίσω στη Βοστώνη για να μιλήσω σήμερα στην τελετή αποφοίτησής σας. Η τελευταία επιλογή ήταν να ζητήσω από τον Πατέρα Leahy αναβολή ενός έτους. Αλλά υπάρχουν τρεις σημαντικοί λόγοι για τους οποίους ήξερα ότι δεν μπορούσα να κάνω κάτι τέτοιο.\nΟ πρώτος λόγος είναι ότι η σύζυγός μου, Μαρέβα, σπούδασε στο Boston College αποφοιτώντας με πτυχίο στις Πολιτικές Επιστήμες το 1989. Και ήξερα ότι θα την απογοήτευα πολύ, παρότι μπορεί να μην έλεγε τίποτα. Δεύτερον, ο γιος μου, Κωνσταντίνος, αποφοίτησε από το Boston College το 2020 με πτυχίο στην Ιστορία και ήξερα ότι αν δεν ερχόμουν, θα άκουγα πολλά! Τρίτον, δεν υπήρχε περίπτωση να έχανα ποτέ την ευκαιρία να μιλήσω στους αποφοίτους του επιφανέστερου Αμερικανικού Κολλεγίου με ελληνικό μότο: «Αιέν Αριστεύειν». Εν τέλει, αυτοί είναι οι λόγοι που αποφάσισα να ταξιδέψω από την Ελλάδα στην Αμερική δύο φορές τις τελευταίες 9 ημέρες και είμαι τόσο χαρούμενος που το έκανα!\nΓνωρίζετε ότι το μότο του Harvard είναι στα λατινικά: «Veritas» – Αλήθεια. Στα λατινικά είναι και το μότο του Yale «Lux et Veritas» – Φως και Αλήθεια. Αλλά ας το παραδεχτούμε. Όταν η φιλοσοφία σου είναι το «Αιέν Αριστεύειν», γνωρίζεις ήδη πώς να αναζητήσεις την Αλήθεια και το Φως. ‘Αλλωστε είναι καλύτερο να επιλέγει κανείς ένα μότο από τα Ελληνικά, την αυθεντική γλώσσα των φιλοσόφων. Κρίμα που οι ιδρυτές αυτών των επίσης φημισμένων πανεπιστημίων δεν είχαν λάβει Ιησουίτικη παιδεία.\nΚαι εκείνος κι εμείς στο ακροατήριο, είχαμε κάθε λόγο να είμαστε ενθουσιώδεις. Μόλις οκτώ μήνες πριν από την αποφοίτησή μου, το Τείχος του Βερολίνου, το απόλυτο σύμβολο διαχωρισμού μεταξύ ελευθερίας και δημοκρατίας από τη μία πλευρά και καταστολής και ολοκληρωτισμού από την άλλη, είχε καταρρεύσει. Ακόμη θυμάμαι να ανατριχιάζω, παρακολουθώντας από την τηλεόραση αυτά τα γεγονότα να εκτυλίσσονται. Μέσα σε ένα χρόνο από τότε, τα κομμουνιστικά καθεστώτα της Ανατολικής Ευρώπης ανετράπησαν, η Σοβιετική Ένωση έπαψε να υπάρχει και τα τελευταία απομεινάρια του Ψυχρού Πολέμου εξαφανίστηκαν.\nΕίναι δύσκολο να σας μεταδώσω πόσο αισιόδοξες ήταν οι εποχές εκείνες. Δεν απολαμβάναμε απλώς τη στιγμή. Κάναμε και προβλέψεις για το μέλλον. Σε ένα δοκίμιο με πολυάριθμες αναφορές, «Το τέλος της Ιστορίας;» -προσέξτε το ερωτηματικό- ο πολιτικός επιστήμονας Francis Fukuyama έγραφε πως «ο θρίαμβος των Δυτικών ιδεών, αντικατοπτρίζεται στο γεγονός ότι κάθε άλλο σύστημα, ως εφικτή εναλλακτική προς στον Δυτικό Φιλελευθερισμό, έχει πλήρως εξαντληθεί». Αυτό φαινόταν μια πολύ προφανής παραδοχή εκείνη την εποχή. Πιστεύαμε τότε ότι ο οικονομικός θρίαμβος της Δύσης επί της Σοβιετικής Ένωσης είχε αμετάκλητα καταδείξει ότι η Δημοκρατία ήταν η ιδανική μορφή διακυβέρνησης για κάθε εποχή και κάθε λαό. Πιστεύαμε ότι ο παγκόσμιος καπιταλισμός, το ελεύθερο εμπόριο και η κατάργηση των εμποδίων στην επικοινωνία, αυτό που ονομάζουμε σήμερα παγκοσμιοποίηση, θα οδηγούσαν σε έναν νέο κόσμο ευημερίας για όλους. Πιστεύαμε στη δύναμη της τεχνολογίας και της καινοτομίας για την επίλυση όλων των προβλημάτων.\nΛοιπόν, κυρίες και κύριοι, αντί να δημιουργήσουμε αυτόν τον ελεύθερο, ειρηνικό και δίκαιο κόσμο, για τον οποίο μιλούσε ο Καγκελάριος Κολ , αντ’ αυτού η δική μου γενιά που αποφοίτησε και οι ηγέτες της, σταματήσαμε την προσπάθεια, αφεθήκαμε στον φιλελεύθερο εφησυχασμό μας και τελικά «χαλαρώσαμε τις κοινές μας προσπάθειες» όπως το έλεγε ο Καγκελάριος. Τότε, ήταν πιο δύσκολο, μέσα στο κλίμα αισιοδοξίας, να διακρίνουμε τα σημάδια ότι ο κόσμος ήταν πράγματι πολύ πιο περίπλοκος και ότι η ελευθερία και η Δημοκρατία επρόκειτο να αντιμετωπίσουν ένα τσουνάμι προκλήσεων, μεταξύ των οποίων και η άνοδος των λαϊκιστικών και εθνικιστικών αντιλήψεων σε ολόκληρο τον κόσμο. Αλλά πρέπει να σας πω, αυτά τα σημάδια υπήρχαν.\nΑλλά η γενιά μου πίστεψε ότι η Δημοκρατία ήταν εύκολη υπόθεση. Ξεχάσαμε ότι απαιτεί συνεχή προσπάθεια και συστηματική συμμετοχή των πολιτών στα κοινά. Όταν ο σπουδαίος Πρόεδρός σας Αμπραχαμ Λίνκολν μιλούσε εύγλωττα για το «ανολοκλήρωτο έργο της Δημοκρατίας», σκοπός του ήταν αυτές οι λέξεις να αντηχήσουν στο μέλλον, αλλά στη δεκαετία του ‘90, έμειναν μόνο στις σελίδες της Ιστορίας. Μπροστά στην ευφορία που δημιούργησε η κατάρρευση του κομμουνισμού, πολιτικοί και πολιτικοί επιστήμονες θεώρησαν ότι ο οικονομικός φιλελευθερισμός θα δημιουργούσε πιο ανοιχτές κοινωνίες τόσο στη Ρωσία όσο και στην Κίνα. Και θα περιόριζε τις φιλοδοξίες των απολυταρχικών ηγετών που πάντοτε αντιμετωπίζουν με απαξίωση τους πυλώνες της Δημοκρατίας -ελεύθερη έκφραση, ελευθεροτυπία, ελεύθερες εκλογές- και επιδιώκουν την ανατροπή τους με κάθε δυνατό μέσο. Μπέρδεψαν την άνοδο της χρηματιστηριακής αγοράς με την παγκόσμια ευημερία. Δεν συνειδητοποίησαν ότι όλες οι μεγάλες ανατροπές παράγουν όχι μόνο νικητές αλλά και ηττημένους.\nΗ γενιά μου και οι ηγέτες της χρειαστήκαμε χρόνο για να καταλάβουμε ότι οι Δημοκρατίες μας απειλούνται από τις Σειρήνες των λαϊκιστών που προσφέρουν εύκολες λύσεις σε περίπλοκα προβλήματα. Οι φωνές τους ακούγονται, κυρίως επειδή η εισοδηματική ανισότητα έχει αυξηθεί στις κοινωνίες μας και πολλοί, δικαιολογημένα, αισθάνονται ότι έχουν μείνει πίσω. Αυτοί είναι οι νέοι διαχωρισμοί στο εσωτερικό των κοινωνιών μας – διαχωρισμοί που είναι αντικείμενο εκμετάλλευσης από την αδυναμία να εκτιμήσουμε τη δύναμη της ταυτότητας, την αξία του ανήκειν σε μια κοινότητα και τη σημασία που έχει αυτό για ανθρώπους που απλά δεν μπορούν να κατανοήσουν έναν κόσμο που αλλάζει ραγδαία.\nΤα τελευταία τριάντα χρόνια, αγκαλιάσαμε ολόψυχα την τεχνολογία ως δύναμη του καλού, χωρίς να αναλύσουμε πλήρως τις οικονομικές, κοινωνικές αλλά και ηθικές επιπτώσεις της. Πάρτε για παράδειγμα τα μέσα κοινωνικής δικτύωσης. Πριν από μία δεκαετία, χαιρετίζονταν, δίχως αμφιβολία, ως μια κοινωνική επανάσταση, ανατρέποντας την παραδοσιακή από πάνω προς τα κάτω ιεραρχία της πληροφόρησης και των μέσων ενημέρωσης. Η αποθέωση της ελευθερίας του λόγου. Ένα θεόσταλτο εργαλείο που θα επέτρεπε στις δημοκρατικές δυνάμεις σε όλο τον κόσμο να οργανωθούν και να γκρεμίσουν την κυβερνητική λογοκρισία αυταρχικών καθεστώτων.\nΚαι πού βρισκόμαστε σήμερα; Τα μέσα κοινωνικής δικτύωσης πολώνουν τη δημόσια συζήτηση και μετατρέπουν τη δημόσια σφαίρα σε μια σύγχρονη εκδοχή του Πύργου της Βαβέλ, όπου μιλάμε διαφορετικές γλώσσες και ακούμε μόνο όσους μοιράζονται τις ίδιες απόψεις μαζί μας. Επιπλέον, είμαστε και πάλι αντιμέτωποι με το αδιανόητο. Έναν πόλεμο στην ευρωπαϊκή ήπειρο που προκαλεί ατελείωτο ανθρώπινο πόνο, αλλά μας απειλεί και με παγκόσμια ύφεση. Για να μην αναφέρουμε τον «ελέφαντα στο δωμάτιο», την κλιματική αλλαγή. Το πιο περίπλοκο πρόβλημα συλλογικής δράσης που έχει αντιμετωπίσει ποτέ η ανθρωπότητα.\nΕίμαι βέβαιος ότι θα σκέφτεστε, «γιατί ο Πατέρας Leahy κάλεσε αυτόν τον τύπο να μιλήσει για τα προβλήματα που αντιμετωπίζει ο κόσμος σε μια μέρα γιορτής και χαράς»; Το κάνω ακριβώς επειδή έχω πολύ μεγάλη πίστη ότι η γενιά σας δεν θα επαναλάβει τα λάθη του παρελθόντος. Αλλά για να το πετύχετε αυτό, για να εκπληρώσετε το ιερό καθήκον σας να αφήσετε στα παιδιά σας έναν καλύτερο κόσμο από αυτόν που κληρονομήσατε, πρέπει να λειτουργήσετε με διαφορετικό τρόπο. Θα ήθελα να επικαλεστώ τα λόγια του Βάτσλαβ Χάβελ , ο οποίος στην ομιλία του κατά την τελετή αποφοίτησης στο Χάρβαρντ το 1995, μίλησε για την έννοια της «ριζικής ανανέωσης του αισθήματος ευθύνης μας». «Η συνείδησή μας πρέπει να φτάσει να συμβαδίζει με τη λογική μας», έλεγε τότε. Και μου θύμισε τα λόγια του διάσημου Έλληνα συγγραφέα, του Νίκου Καζαντζάκη που έγραψε: «Ν’ αγαπάς τὴν εὐθύνη. Να λές: Εγώ, εγώ μονάχος μου έχω χρέος νὰ σώσω τη γης. Αν δε σωθεί, εγώ φταίω». Είναι αυτή η αίσθηση ευθύνης που με οδήγησε στον δημόσιο βίο, ως βουλευτή, υπουργό, αρχηγό κόμματος και πρωθυπουργό. Και είναι αυτό το βασικό μήνυμα της συλλογικής ευθύνης και της ατομικής δράσης που ελπίζω η γενιά σας να κάνει πράξη.\nΗ πρώτη σας ευθύνη είναι να αλλάξετε ριζικά τον τρόπο που οραματίζεστε τη Δημοκρατία στον 21ο αιώνα, χωρίς να παραμελείτε τα «πολιτικά» σας καθήκοντα. Όχι, όχι, δεν προτείνω να γίνετε όλοι πολιτικοί. Αλλά για όσους από εσάς σκέφτεστε να υπηρετήσετε τα κοινά, σας ενθαρρύνω ολόψυχα να ακολουθήσετε αυτό το μονοπάτι. Γιατί αν οι καλύτεροι και οι πιο έξυπνοι δεν εισέλθουν στο δημόσιο πεδίο, τότε αφήνετε χώρο σε άλλους να το πράξουν.\nΈνας διάσημος Έλληνας ροκ σταρ της γενιάς μου, τραγούδησε έναν στίχο που πάντα με άγγιζε. «Φοβάμαι όλα αυτά που θα γίνουν για μένα, χωρίς εμένα». Μην αφήσετε αυτό να συμβεί στη γενιά σας. Όσοι από εσάς ξεκινήσετε το συναρπαστικό ταξίδι να υπηρετήσετε τα κοινά, θυμηθείτε ότι είναι δική σας ευθύνη να σκέφτεστε τολμηρά, να μην φοβάστε αποφάσεις που δεν είναι δημοφιλείς και να εξηγείτε ξανά και ξανά ότι η πολιτική είναι κάτι πολύ περισσότερο από την αντανάκλαση συμφερόντων συγκεκριμένων ομάδων ή λόμπι. Και για όσους από εσάς επιλέξετε άλλους δρόμους στη ζωή σας, σας παρακαλώ θυμηθείτε το δίδαγμα της Αρχαίας Αθήνας: Για να ευδοκιμήσει μια Δημοκρατία πρέπει όλοι οι πολίτες να συμμετέχουν, με τον έναν ή τον άλλον τρόπο στις υποθέσεις του κράτους.\nΗ Δημοκρατία, αυτή η μέχρι τότε αδιανόητη ιδέα της διακυβέρνησης του λαού από τον λαό, για τον λαό, ήταν το πιο σημαντικό άλμα προόδου στην ανθρώπινη ιστορία. Και τοποθέτησε τον άνθρωπο στο κέντρο του σύμπαντος. Στην αρχαία Ελλάδα, τα κτίρια κατασκευάζονταν για να φιλοξενούν ανθρώπινα σώματα και να τέρπουν τα μάτια ανδρών και γυναικών, όχι γιγάντων. Οι Θεοί απεικονίζονταν ως άνθρωποι, όχι ως ζώα, τέρατα ή φανταστικά πλάσματα. Και ο κυβερνήτης -ο νομοθέτης και ο δικαστής- ήταν για πρώτη φορά ο απλός πολίτης. Όπως έγραψε ο Σοφοκλής στην Αντιγόνη: «Θαύματα υπάρχουν πολλά, τίποτε όμως πιο θαυμαστό από τον άνθρωπο».\nΗ επανεφεύρεση της δημοκρατίας τον 21ο αιώνα μπορεί να ακούγεται δύσκολη υπόθεση. Αλλά αυτή είναι η πρόκληση που έχετε μπροστά σας. Σας προτρέπω να μην αφήνετε σε άλλους να κρίνουν την επιβίωση των δημοκρατικών μας ιδεωδών. Εάν πιστεύετε ότι είστε οι καλύτεροι και ο πιο έξυπνοι -που πρέπει να το πιστεύετε, αφού αποφοιτάτε από αυτό το πανεπιστήμιο- τότε αναλάβετε τις ευθύνες σας. Επειδή δεν μπορείτε να αναθέσετε αυτήν την ευθύνη σε κανέναν άλλο. Το πώς θα μοιάζει η Δημοκρατία σε 20 ή 30 χρόνια, όταν εσείς θα είστε σε θέσεις επιρροής και εξουσίας, εξαρτάται από εσάς. Έχετε την ευλογία να έχετε αποκτήσει μια εξαιρετική εκπαίδευση. Είμαι βέβαιος ότι όλοι έχετε ξεπεράσει τη μια ή την άλλη μορφή αντιξοότητας για να βρίσκεστε εδώ που βρίσκεστε σήμερα. Μη χάνετε την πίστη σας ότι μπορείτε να αλλάξετε τον κόσμο και να τον κάνετε ένα καλύτερο μέρος για όλους.\nΤο πανεπιστήμιό σας, σάς έχει διδάξει τη δύναμη της ορθολογικής σκέψης. Αγκαλιάστε την με σθένος. Ο Πρόεδρος Ομπάμα, μιλώντας σε μια άλλη τελετή αποφοίτησης πριν από μερικά χρόνια, είχε επισημάνει πολύ σωστά ότι «στην πολιτική και στη ζωή, η άγνοια δεν είναι αρετή. Δεν είναι ωραίο να μην ξέρεις για τι μιλάς». Αλλά θα ήθελα να προσθέσω το εξής: κάντε το με ταπεινοφροσύνη. Με απόλυτη ταπεινοφροσύνη. Όσο περήφανοι και αν είστε για όσα πετύχατε, μην αφήσετε κανέναν να σας κατηγορήσει ότι είστε μια απόμακρη ελίτ. Μην σκέφτεστε κλεισμένοι μέσα στον μικρόκοσμό σας. Πλησιάστε όσους δεν είχαν το προνόμιo μίας πανεπιστημιακής εκπαίδευσης. Κατανοήστε τις ανησυχίες τους. Να είστε περήφανοι για τα επιτεύγματά σας, αλλά μην υποκύπτετε στην αλαζονεία να πιστεύετε ότι όλα όσα έχετε καταφέρει στη ζωή οφείλονται αποκλειστικά στη σκληρή δουλειά σας. Η τύχη παίζει μεγαλύτερο ρόλο στη ζωή απ’ ό,τι νομίζουμε.\nΚαι προτού κατέβω από το βήμα, υπάρχει κάτι ακόμα που θέλω να μοιραστώ μαζί σας, από την εμπειρία μου ως μεσήλικας. Ενώ θα κάνετε ό,τι περισσότερο μπορείτε για να βελτιώσετε τον κόσμο και να αφήσετε το σημάδι σας σε αυτόν, αφιερώστε χρόνο για να απολαύσετε το μεγάλο δώρο που σας χάρισε ο Θεός: τη ζωή. Το κυνήγι της ευτυχίας είναι ένα ελληνικό κληροδότημα, όπως η Δημοκρατία. Η ακαδημαϊκός Edith Hamilton, συγκρίνοντας προηγούμενους πολιτισμούς με τον Ελληνικό πολιτισμό, σημείωσε ότι τους παλαιότερους πολιτισμούς τους απασχολούσε ο θάνατος και επικέντρωναν όλες τους τις Τέχνες σε αυτόν, ενώ οι Έλληνες κοίταξαν κατάματα τη χαρά της ζωής.\n«Το να χαίρεσαι τη ζωή, το να βρίσκεις τον κόσμο όμορφο και ευχάριστο για να ζεις μέσα του, ήταν σημάδι του ελληνικού πνεύματος, που το ξεχώριζε από όσα προηγήθηκαν», έγραψε η Hamilton. Πριν από έναν αιώνα, ο Κωνσταντίνος Καβάφης έγραφε το πιο διάσημο ποίημά του, την «Ιθάκη». Το νόημά του ήταν απλό. Σημασία δεν έχει ο προορισμός, αλλά το ταξίδι.\nΘέλω να ευχηθώ σε όλους σας καλή επιτυχία στην επίτευξη των στόχων που έχετε θέσει για τον εαυτό σας σήμερα, αλλά με τον καιρό θα ανακαλύψετε, όπως και εγώ, ότι τίποτα δεν θα σας κάνει να νιώσετε πιο πλήρεις, από τις σχέσεις που δημιουργείτε και καλλιεργείτε στη ζωή σας. Δώστε στα χρόνια που έρχονται ό,τι καλύτερο από το ταλέντο και τον δυναμισμό σας, αλλά μην παραβλέψετε την αγάπη των γονέων και των αδελφών σας που βρίσκονται σήμερα εδώ και σας θαυμάζουν, με χαρά που δεν κρύβεται, καθώς ξεκινάτε να ανακαλύψετε τη ζωή που ανοίγεται μπροστά σας σε αυτόν, τον 21ο, αιώνα. Και είναι εξίσου σημαντικό να σκεφτείτε και να φροντίσετε τις σχέσεις που θα δημιουργήσετε στο μέλλον με τον σύζυγο ή τη σύζυγο σας, τα παιδιά σας και τους φίλους σας.\nΌπως έλεγαν κι οι Beatles, οι μεγάλοι «φιλόσοφοι» της νιότης μου: «Και στο τέλος, η αγάπη που παίρνεις είναι τόση όση και η αγάπη που δίνεις». Πάνω απ’ όλα, αυτό μετρά περισσότερο και εκεί θα βρείτε τη μεγαλύτερη ικανοποίηση. Η καλύτερη συμβουλή που μπορώ να σας δώσω, καθώς σας αποχαιρετώ, είναι να μην ανησυχείτε για τους ανέμους και τις καταιγίδες που μπορεί να συναντήσετε καθώς ξανοίγεστε στην πραγματική ζωή. Οι άνθρωποι δεν φτιάχτηκαν για ασφαλή λιμάνια. Σαλπάρετε για τους μακρινούς ορίζοντες. Σας εγγυώμαι ότι θα είναι μια σπουδαία περιπέτεια.


Όταν ο "Φόντακας" οργίασε κατά του ΠΑΟΚ! (pics) - Redaroume.gr\nΑρχική/ΠΟΔΟΣΦΑΙΡΟ/Όταν ο “Φόντακας” οργίασε κατά του ΠΑΟΚ! (pics)\nΌταν ο “Φόντακας” οργίασε κατά του ΠΑΟΚ! (pics)\nΌσο πιο… ξεθωριασμένη η φωτογραφία, τόσο πιο μεγάλη αξία, λένε, έχει! Και πως να μην έχει αξία η φωτογραφία εξωφύλλου που δείχνει τον έναν και μοναδικό Γιώργο Σιδέρη! Λόγω της ημέρας δεν γινόταν να μην την φέρουμε ξανά στην επιφάνεια αφού το εν λόγω φωτογραφικό καρέ σηματοδοτεί και ένα άλλο… “καρέ” – ρεκόρ που κατέχει ο “Φόντακας” από τότε!\n3 Ιουνιου 1962. Το πρωτοσέλιδο της “Αθλητικής Φωνής” έπιανε η νίκη της Εθνικής Ενόπλων που νίκησε, μάλλον, διέσυρε 3-0 την Ολλανδία, και τερμάτισε πρώτη στον όμιλο! Άξιζε όντως ένα πρωτοσέλιδο ένα τέτοιο επίτευγμα, αλλά στα δικά μας “ερυθρόλευκα” δρώμενα, η ιστορία γράφτηκε παραπάνω!\nΗ Εθνική Ενόπλων έπαιζε, αλλά το πρωτάθλημα γινόταν κανονικά! Με τον Ολυμπιακό να αντιμετωπίζει τον ΠΑΟΚ εντός έδρας και τον Γιώργο Σιδέρη να πετυχαίνει ένα μοναδικό, ένα ασύλληπτο, ένα ακατάρριπτο ρεκόρ, σημειώνοντας καρέ τερμάτων σε μόλις 8 (!) λεπτά!\nΤο σκορ ήταν εκκωφαντικό και ευρύ, ήτοι 6-0, αλλά η πραγματική… μπόρα ήρθε στο τέλος! Ενω το σκορ ηταν 2-0 με δυο γκολ του Ψύχου (40, 47), ο Σιδέρης παίρνει το όπλο του και σκοραρει στο 76, το 80 , το 84 και κλείνει τον χορό των γκολ του με πέναλτυ το σκορ στο 86!\nΣτην φωτογραφία φαίνεται ο Κώστας Πολυχρονίου στα χέρια των φιλάθλων του Ολυμπιακού που παραληρούν και στην διπλανή φωτογραφία τον Σιδέρη να πανηγυρίζει! Μία μοναδική νίκη απέναντι στον ΠΑΟΚ που συνοδεύτηκε με ένα εξίσου μοναδικό ρεκόρ από τον “Φόντακα”!\nΏρα Μάρτινς, 15.40


Μίτροβιτς: «Ο Ολυμπιακός έπαιξε τέλεια άμυνα» | Gazzetta\nΜίτροβιτς: «Ο Ολυμπιακός έπαιξε τέλεια άμυνα»\nΜιχάλης Γκιουλένογλου 5 Νοεμβρίου 2021 - 23:17\nO Ζβέζνταν Μίτροβιτς μίλησε για την «τέλεια» άμυνα του Ολυμπιακού και το μόλις ένα δεκάλεπτο που έπαιξε η Μονακό στο ΣΕΦ.\nΟ Ολυμπιακός επιβλήθηκε της Μονακό (86-65) και ο προπονητής των Γάλλων, Ζβέζνταν Μίτροβιτς όχι μόνο παραδέχτηκε την ανωτερότητα του Ολυμπιακού, αλλά έκανε λόγο για την «τέλεια άμυνα» που έπαιξαν οι «ερυθρόλευκοι».\n«Παίξαμε ένα δεκάλεπτο απόψε και όταν ο Ολυμπιακός άρχισε να παίξει τέλεια άμυνα, απίστευτη καθαρή άμυνα με επαφές και χωρίς φάουλ. Ήταν επιθετικοί απέναντί μας και δεν βρίσκαμε τρόπο να σκοράρουμε κοντά στο καλάθι. Αστοχησαμε στα τρίποντα στο δεύτερο μέρος, τραγικό το ποσοστό ματς και έτσι χάσαμε. Αυτό είναι όλο».\nΑν η άμυνα του Ολυμπιακού ευθύνεται για την εικόνα της Μονακό στο 2ο ημίχρονο: «Ήταν η τέλεια άμυνα, εξαιρετική, σε τοπ επίπεδο, χάσαμε κάποια σουτ, αλλά δεν μπορούσαμε να πλησιάσουμε κοντά στο καλάθι. Θέλαμε να κάνουμε πιο γρήγορο το παιχνίδι μας, στο 1ο δεκάλεπτο λειτούργησε, αλλά όχι στη συνέχεια. Είχαμε μεγάλο πρόβλημα. Σίγουρα ο Ολυμπιακός έπαιξε τέλεια».


Προειδοποιήσεις Φάουτσι: Επικίνδυνες οι μικρές εστίες κορωνοϊού - Μπορεί να ξεφύγουν από τον ελέγχο - Ειδήσεις - νέα - Το Βήμα Online\nΠροειδοποιήσεις Φάουτσι: Επικίνδυνες οι μικρές εστίες κορωνοϊού – Μπορεί να ξεφύγουν από τον ελέγχο\nΟ ανοσιολόγος Δρ. Άντονι Φάουτσι, σύμβουλος του Λευκού Οίκου, προειδοποίησε χθες Παρασκευή ότι ακόμη και μικρές εστίες του κοροναϊού —μικρά «είδωλα στο ραντάρ» των εισαγωγών ασθενών που έχουν προσβληθεί από τον κοροναϊό σε νοσοκομεία, όπως το έθεσε — μπορεί να ξεφύγουν από κάθε έλεγχο αν δεν γίνεται διεξοδική ιχνηλάτηση των επαφών τους.\nΚαθώς αίρονται τα μέτρα περιορισμού της κίνησης και της οικονομικής δραστηριότητας που είχαν επιβληθεί, τα κρούσματα μόλυνσης από τον SARS-CoV-2 στις ΗΠΑ αναμένεται να αυξηθούν, εξήγησε ο Φάουτσι στο CNN.\n«Όταν όμως αρχίζουμε να βλέπουμε περισσότερες εισαγωγές σε νοσοκομεία, αυτή είναι σίγουρη ένδειξη πως πήραμε τη λάθος κατεύθυνση», πρόσθεσε ο Φάουτσι.\nΩς το βράδυ της Παρασκευής, 114.613 άνθρωποι είχαν χάσει τη ζωή τους εξαιτίας της COVID-19, κατά την καταμέτρηση του πανεπιστημίου Τζονς Χόπκινς.\nΈξι αμερικανικές πολιτείες βρίσκονται αντιμέτωπες με αύξηση των εισαγωγών στα νοσοκομεία ασθενών που νοσούν από την COVID-19.\nΤο Τέξας και η Βόρεια Καρολίνα κατέγραψαν χθες Παρασκευή τους υψηλότερους αριθμούς εισαγωγών ασθενών που έχουν προσβληθεί από τον κορονοϊό στα νοσοκομεία αφότου άρχισε η πανδημία. Ωστόσο, αξιωματούχοι στις δύο πολιτείες αντέτειναν ότι τα ποσοστά θνητότητας της COVID-19 σε αυτές συγκαταλέγονται στα χαμηλότερα στις ΗΠΑ.\nΑπό τη δική του πλευρά, ο Φάουτσι υπογράμμισε πως η αύξηση των εισαγωγών ασθενών στα νοσοκομεία είναι ανησυχητική τάση και ένδειξη πως «ίσως πρέπει να επιβραδύνουμε λίγο» την επανεκκίνηση της οικονομίας.\nΟ κυβερνήτης της Βόρειας Καρολίνας, ο Ρόι Κούπερ, ανέφερε πως μολονότι καταγράφεται αύξηση των εισαγωγών σε νοσοκομεία και των νέων κρουσμάτων, δεν εξετάζεται η διακοπή της διαδικασίας ανοίγματος της οικονομίας.\nΟ κυβερνήτης του Τέξας, ο Γκρεγκ Άμποτ, υπερθεμάτισε, τονίζοντας ότι το άνοιγμα της οικονομίας θα συνεχιστεί καθώς «έχουμε πάρα πολλές κλίνες διαθέσιμες σε νοσοκομεία αν κάποιος αρρωστήσει»: «για κάθε ασθενή σε νοσοκομειακό κρεβάτι, έχουμε διαθέσιμα άλλα δέκα», διαβεβαίωσε σε δηλώσεις του στον τοπικό τηλεοπτικό σταθμό KYTX.\nΣχετικά άρθρα ΗΠΑ: Ξεκινούν δοκιμές κοκτέιλ αντισωμάτων που ενδέχεται να θεραπεύει τον κορωνοϊό Φάουτσι: Το εμβόλιο του κορωνοϊού θα έχει μικρή διάρκεια Δρ. Φάουτσι: Θα υπάρξουν ανώφελοι θάνατοι αν η οικονομία των ΗΠΑ ανοίξει πολύ γρήγορα Φάουτσι: Η πρόωρη επανεκκίνηση της οικονομίας μπορεί να πάει πίσω την ανάκαμψη


Η Ζώνη της Σιωπής. Η έρημος που οι πυξίδες "τρελαίνονται", τα κινητά χάνουν το σήμα και τα ρολόγια αποσυντονίζονται - ΜΗΧΑΝΗ ΤΟΥ ΧΡΟΝΟΥ\nΜία ερημική έκταση όπου τα ρολόγια σταματάνε, οι πυξίδες “τρελαίνονται” και τα κινητά παύουν να λειτουργούν.\nΗ Ζώνη της Σιωπής θεωρείται ως ένα από τα πιο μυστηριώδη μέρη του Μεξικού.\nΟι αφηγήσεις και οι ιστορίες που περικλείουν την συγκεκριμένη περιοχή είναι αμέτρητοι.\nΗ Ζώνη της Σιωπής βρίσκεται στα σύνορα τριών μεγάλων μεξικανικών επαρχιών: του Τσιουάουα, της Κοαουίλα και του Ντουράνγκο. Αν κοιτάξουμε στον χάρτη, θα διαπιστώσουμε ότι βρίσκεται στο κέντρο της χώρας, εκατοντάδες χιλιόμετρα μακριά από τις ακτές.\nΗ Ζώνη της Σιωπής είναι μία ερημική έκταση στο βόρειο Μεξικό. Wikimediamtx Commons\nΟρισμένοι υποστήριζαν ότι οι Αμερικανοί κατάστρωναν κάποια μυστική αποστολή. Άλλοι ότι στην περιοχή προσγειώθηκαν εξωγήινοι, ενώ πολλοί έλεγαν ότι η Ζώνη της Σιωπής ήταν το νέο Τρίγωνο των Βερμούδων.\nΚάποιοι επιτήδειοι σκέφτηκαν ότι μπορούσαν να επωφεληθούν από τις θεωρίες αυτές. Άρχισαν λοιπόν να τις διαδίδουν στα ΜΜΕ. Κατέθεταν ότι είδαν με τα μάτια τους τα UFO, ότι άκουγαν περίεργους ήχους και φυσικά ότι οι Αμερικανοί έκαναν μυστικές έρευνες.\nΔιαβάστε στη “ΜτΧ”: Σε ποια περιοχή της Ελλάδας βρίσκεται η έρημος που γυρίστηκαν σκηνές από την ταινία, «Μια Ελληνίδα στο χαρέμι» με τη Ρένα Βλαχοπούλου; Είναι πανέμορφη και θεωρείται η Σαχάρα της Ελλάδος…\nΩς απτή απόδειξη παρουσίαζαν το γεγονός ότι, εντός της ζώνης, τα ρολόγια αποσυντονίζονταν και οι δείκτες των πυξίδων περιστρέφονταν γρήγορα και δίχως λογική. Οι δημοσιογράφοι δεν χρειάζονταν κάτι παραπάνω. Κάλυψαν εκτενώς το θέμα με τηλεοπτικά αφιερώματα και ρεπορτάζ στον τύπο.\nΑυτό είχε ως αποτέλεσμα, το τουριστικό ενδιαφέρον για την άγνωστη επαρχία να εκτοξευθεί.\nΔημιουργήθηκαν καταλύματα και τουριστικά γραφεία που υπόσχονταν συναρπαστικές εξερευνήσεις και υπερφυσικές εμπειρίες. Οι ντόπιοι ανακάλυψαν μία νέου είδους επιχειρηματική δραστηριότητα, πολύ πιο προσοδοφόρα από την γεωργία και την κτηνοτροφία.\nΜέχρι σήμερα, οι διαφημιστικές καμπάνιες για διακοπές στην περιοχή βασίζονται στους θρύλους και τις απίστευτες αφηγήσεις.\nΟι θεωρίες και οι θρύλοι δεν είναι πλήρως αβάσιμοι. Σε ορισμένα σημεία της Ζώνης της Σιωπής πράγματι παρατηρούνται ηλεκτρομαγνητικές ανωμαλίες. Τα κινητά σπάνια έχουν σήμα και σε αρκετές περιπτώσεις οι πυξίδες μοιάζουν σαν να “τρελαίνονται”.\nΕπιπλέον, η χλωρίδα και η πανίδα του ευρύτερου τοπίου είναι τόσο σπάνια που μοιάζει απόκοσμη. Η Ζώνη της Σιωπής φιλοξενεί μοναδικά ενδημικά είδη ερπετών, την σπάνια χελώνα της ερήμου, τον αρουραίο-καγκουρό (διποδόμυς), καθώς και τους εντυπωσιακούς μωβ κάκτους.\nΟ επισκέπτης σίγουρα δεν βγαίνει ζημιωμένος από την επίσκεψη. Απογοητεύεται όμως, αν μοναδική του επιδίωξη είναι η επαφή με εξωγήινα όντα.\nΔιαβάστε στη “ΜτΧ”: Η καλλιτέχνιδα που έμεινε στην ιστορία για τον τρόπο που αυτοκτόνησε. Η τραγική ζωή της της Αντονιέτα Ρίβας Μερκάδο, που ανέπτυξε τις τέχνες στο Μεξικό\nTAGS: εξωγήινοιέρημοςΖώνη της ΣιωπήςΗΠΑΜεξικόμυστήριοπύραυλοςραδιενεργάστρατιωτική βάση


Online κράτηση πτήσης από Λονδίνο - για Ντουάλα τώρα από 363 £ - Lufthansa\nΠτήση Λονδίνο Ντουάλα από 363 £\nΚαταπληκτικοί ναύλοι για την πτήση σας από Λονδίνο προς Ντουάλα\nΠροσπαθείτε να βρείτε προσιτές τιμές πτήσεων από Λονδίνο για Ντουάλα; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Ντουάλα DLA τον Ιανουαρίου 2022 από 363 £.\nΕίτε πηγαίνετε Ντουάλα για μια επιχειρηματική συνάντηση είτε ταξιδεύετε προς Καμερούν, τον καλύτερο προορισμό διακοπών, μια πτήση της Lufthansa σας εγγυάται πάντα ένα άνετο και ασφαλές ταξίδι από Ηνωμένο Βασίλειο προς τον επιθυμητό ταξιδιωτικό προορισμό σας.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Λονδίνο προς Ντουάλα διατίθεται με 363 £, τον Ιανουαρίου 2022.


Τσέλσι-Μπάγερν Μονάχου 0-3: Βαυαρικός «περίπατος» και ετοιμάζεται για τους «8» | Sportstonoto\nΑναστό: “Μόνο πληρώνει ο Πρασσάς, μόνο πρωτάθλημα η Καλαμάτα, μόνο τίτλους ο Θρύλος” (+pics)\nΑυτή η Μπάγερν Μονάχου… τρομάζει κάθε αντίπαλο!\nΜε επιβλητική εμφάνιση και τους Λεβαντόφσκι, Γκνάμπρι σε τρομερή κατάσταση, οι Βαυαροί πέρασαν… αέρα με 3-0 από το «Stamford Bridge» και μετέτρεψαν τη ρεβάνς με την Τσέλσι σε τυπική διαδικασία.\nΦρενήρης ο ρυθμός από το πρώτο λεπτό του αγώνα, κάτι που αν μη τι άλλο περιμέναμε. Καμία διάθεση από τις δύο ομάδες να κλειστούν και να βάλουν σκοπιμότητα στο παιχνίδι τους, με την Μπάγερν να προειδοποιεί πριν καν συμπληρωθεί ένα λεπτό με τον Μίλερ. Με τον Ζιρού να παίζει ως στήριγμα και να σπάει μπάλες, ταλαιπωρώντας τον Μπόατενγκ, η Τσέλσι προσπαθούσε να εκμεταλλευτεί το γεγονός πως οι Βαυαροί είχαν πολύ ψηλά τις γραμμές τους στον αγωνιστικό χώρο αλλά στο τελευταίο τρίτο του γηπέδου δεν ήταν ουσιαστικοί. Ένα εκρηκτικό τετράλεπτο (11′-15′) λίγο έλειψε να φέρει το γκολ στην Μπάγερν αλλά Κομάν και Λεβαντόφσκι δεν κατάφεραν να κουνήσουν… πλεκτό.\nΟ Μίλερ οργάνωνε μαεστρικά το παιχνίδι της Μπάγερν, μοιράζοντας δεξιά και αριστερά μπάλες, ενώ λίγο έλειψε και ο ίδιος να σκοράρει. Αρχικά, στο 28’ ο Γερμανός μεσοεπιθετικός έβγαλε τον Λεβαντόφσκι τετ-α-τετ αλλά ο Καμπαγέρο είχε γρήγορη και σωστή αντίδραση, ενώ ένα λεπτό αργότερα το σουτ του Μίλερ πέρασε λίγο άουτ. Μερικά λεπτά αργότερα, ο 31χρονος λίγο έλειψε να σκοράρει αλλά η κεφαλιά του σταμάτησε στο οριζόντιο δοκάρι. Το γήπεδο… έγερνε, η Μπάγερν έχανε τη μία φάση μετά την άλλη αλλά δεν σκόραρε και λίγο έλειψε να το πληρώσει. Η Τσέλσι χτύπησε στο transition game, ο Μάρκος Αλόνσο «άδειασε» τον Παβάρ μέσα στην περιοχή και έκανε το διαγώνιο τελείωμα αλλά ο Νόιερ του είπε «όχι».\nΉταν ευδιάκριτο πως η Μπάγερν είχε το πάνω χέρι στο ματς, αλλά λόγω της δυστοκίας της και του Καμπαγέρο δεν μπορούσε να βρει κάποιο γκολ. Ο Ζορζίνιο με ανόητη ενέργεια είδε την κίτρινη κάρτα και θα χάσει τη ρεβάνς, κάτι που πλέον έχει μικρή σημασία, και μετά το 50ο λεπτό ήρθε η… καταιγίδα! Ο Λεβαντόφσκι συνδυάστηκε αρμονικά με τον Γκνάμπρι και ο δεύτερος πάγωσε το «Stamford Bridge», αποδίδοντας δικαιοσύνη στο παιχνίδι στο 51’. Και τρία λεπτά αργότερα, οι δύο παίκτες «έκρυψαν» ξανά την μπάλα, με τον Πολωνό να μοιράζει μία ακόμα ασίστ και τον Γερμανό να σκοράρει εκ νέου για το 2-0.\nΤα δύο τέρματα των Βαυαρών είχαν «σοκάρει» τους γηπεδούχους που δεν μπορούσαν να αλλάξουν δεύτερη πάσα, με το γήπεδο να «γέρνει» και τα δοκάρια της εστίας του Καμπαγέρο να… σφυρίζουν! Το τρίτο γκολ έμοιαζε θέμα χρόνου αφού η άμυνα της Τσέλσι ήταν σε τρικυμία και η Μπάγερν συνέχιζε με το πόδι στο γκάζι. Ήρθε στο 76ο λεπτό όταν ο Ντέιβις πέρασε… μέσα από Μάουντ και Ζορζίνιο και από… πάνω τον Κρίστινσον που ματαίως προσπάθησε να κόψει με τάκλιν και σέρβιρε την κατάλληλη στιγμή στον αμαρκάριστο Λεβαντόφσκι για το 3-0.\nΑξιοσημείωτο του αγώνα πως ο Λεβαντόφσκι έπιασε τον Μπενζεμά στην τέταρτη θέση του πίνακα των σκόρερ στο Champions League με 64 τέρματα, ενώ η Μπάγερν μπορεί να… κοιμάται ήσυχη αφού ποτέ στην ιστορία του θεσμού δεν έχει καταφέρει μια ομάδα να ανατρέψει το εις βάρος της 0-3.\nRelated TopicsΜπάγερνΤσάμπιονς ΛιγκΤσέλσι\n“ΟΧΙ” στην επανέναρξη και από τις ομάδες του κρητικού ομίλου – Στον αέρα πλέον όλη η Γ’ Εθνική!\nOΦΗ: Οπαδοί στην προπόνηση, «τα έχωσαν» στους παίκτες!\nΑΕΛ – Λαμία: Προβάδισμα με Αραμπούλι οι φιλοξενούμενοι (video)\nΕζελντίν Μπαχαντέρ: Είναι 75 ετών, παίζει ακόμα ποδόσφαιρο και είναι επιθετικός (+video)\nΟ Εζελντίν Μπαχαντέρ είναι ο απόλυτος παγκόσμιος ρέκορντμαν γηραιότερου ποδοσφαιριστή, αφού στα 75 του...\nΗ Τσέλσι έφυγε με τη νίκη (0-1) επί της Ατλέτικο (των μηδέν σουτ στο...


Συνέντευξη της Α. Καππάτου στην Α. Σβώλου με θέμα: Διαχείριση οικογενειακών κρίσεων την εποχή του εγκλεισμού 5/4/2020 - Αλεξάνδρα Καππάτου Ψυχολόγος - Παιδοψυχολόγος\nΑρχική \_ Συνεντεύξεις για τον Κορονωιό \_ Συνέντευξη της Α. Καππάτου στην Α. Σβώλου με θέμα: Διαχείριση οικογενειακών κρίσεων την εποχή του εγκλεισμού 5/4/2020\nΔιαχείριση οικογενειακών κρίσεων την εποχή του εγκλεισμού\n«Δεν χρειάζεται να παίζει η τηλεόραση όλες τις ώρες που είμαστε μαζί με τα παιδιά στο σαλόνι ειδικά αν δείχνει τις εκατόμβες των θυμάτων».\n«Η αισιοδοξία και το θετικό κλίμα στην οικογένεια είναι απαραίτητα για τη συμμορφωσιμότητα των παιδιών. Επεξηγούμε ότι όλα θα ξεπεραστούν, χωρίς να προσδιορίζουμε το πότε».\nΆρτεμις Τσίτσικα, αν. καθηγήτρια παιδιατρικής-εφηβικής ιατρικής\nΟ κορωνοϊός δεν απειλεί μόνο τη δημόσια υγεία, την παγκόσμια οικονομία και το εργασιακό καθεστώς (όπως το ξέραμε). Πλήττει και την οικογενειακή ρουτίνα, κάνοντας άνω-κάτω τις συνήθειες της ζωής μας καθώς με το «Μένουμε σπίτι» και την απαγόρευση κάθε άσκοπης κυκλοφορίας μετά το lock down, τίποτα δεν είναι το ίδιο. Ούτε εκεί έξω στους δρόμους, που ερήμωσαν ούτε και μέσα στο σπίτι μας, που γίνεται «της κακομοίρας»!\nΟι παππούδες και οι γιαγιάδες σε «καραντίνα» έχουν απομακρυνθεί σε απόσταση ασφαλείας από τα παιδιά, οι λιλιπούτειοι αναζητούν τρόπους να εκτονώσουν την ενέργεια τους, οι γονείς εργάζονται από το σπίτι και οι έφηβοι κυκλοφορούν ως μαινόμενοι ταύροι εν υαλοπωλείο, βράζοντας με τις ορμόνες της εφηβείας!\nΗ κατάσταση είναι εύκολο να ξεφύγει από τον έλεγχο, με πολλούς συνανθρώπους μας να αναζητούν συμβουλές για την διαχείριση των ενδο-οικογενειακών κρίσεων που ξεσπούν χωρίς καμία προειδοποίηση. Η «ΜΠΑΜ» μεταφέρει τις απόψεις των ειδικών και συντάσσει έναν χρήσιμο Οδηγό Επιβίωσης για Παντρεμένους με παιδιά (ή χωρίς), που προσπαθούν να περισώσουν κάποιου είδους «κανονικότητα» σε αυτή τη δύσκολη εποχή. Τ\nη μεγαλύτερη σύγχυση αντιμετωπίζουν όσοι έχουν μικρά παιδιά τα οποία δεν καταλαβαίνουν τι έχει συμβεί κι από πάνω έχουν να αντιμετωπίσουν την ακατανόητη στέρηση της «φυσικής» τους κουβερνάντας, δηλαδή του παππού και της γιαγιάς.\nΌπως επισημαίνει η Αλεξάνδρα Καππάτου, ψυχολόγος-παιδοψυχολόγος: « Ζούμε πρωτόγνωρες καταστάσεις και είμαστε αντιμέτωποι με μια απειλή την οποία θα διαχειριστούμε αποτελεσματικά μόνο αν συμμορφωθούμε με τις συστάσεις των ειδικών. Μένουμε σπίτι κι αποφεύγουμε το συγχρωτισμό.\nΤα παιδιά όμως έχουν ανάγκη να εκφορτίσουν την ενέργειά τους για αυτό μπορούν να βγουν στο μπαλκόνι, ή στον κήπο, προκειμένου να έχουν κάποια κινητική δραστηριότητα, να τρέξουν, να παίξουν μπάλα, μπάσκετ ή να κάνουν σχοινάκι μόνα τους ή μαζί σας χωρίς να συγχρωτίζονται με φίλους τους.\nΧρειάζεται να περάσουμε το μήνυμα στα παιδιά πως για λίγο διάστημα πρέπει να είναι σε απόσταση από τον παππού και τη γιαγιά. Το ίδιο μήνυμα πρέπει να γίνει ξεκάθαρο και για τους ηλικιωμένους, ότι θα χρειαστεί να στερηθούν για λίγο τα εγγόνια τους ώστε να μείνουν ασφαλείς, ενώ η λύση στην οποία κατέφυγαν τις πρώτες μέρες κάποιοι συνάνθρωποί μας, να στείλουν παιδιά και ηλικιωμένους σε εξοχικά και πατρικά σπίτια σε χωριά και νησιά ήταν ό,τι χειρότερο.\nΕπίσης είναι πολύ σημαντικό οι γονείς να μην μεταφέρουν το άγχος, την ανησυχία και τους προβληματισμούς τους στα παιδιά για την κατάσταση που βιώνουμε. Να τα ενημερώνουν με λόγια απλά προσαρμοσμένα στην ηλικία τους, να είναι πρόθυμοι να απαντούν στα ερωτήματα τους καθησυχάζοντάς τα ότι δεν κινδυνεύουν.\nΣε ότι αφορά τη σύγχυση τους για το νέο τρόπο λειτουργίας του σχολείου μέσα από τις ειδικές πλατφόρμες σύγχρονης εξ αποστάσεως εκπαίδευσης, είναι αναμενόμενη γιατί είναι κάτι καινούριο και για τα παιδιά και για τους γονείς. Τα παιδιά βιώνουν μια ιδιότυπη κατάσταση όπως την εκλαμβάνουν, γιατί το σχολείο είναι κλειστό αλλά και δεν είναι. Για να μπορέσουν να προσαρμοστούν χρειάζονται χρόνο, συζήτηση με τους γονείς ώστε να το κατανοήσουν και διατήρηση της ρουτίνας των βασικών συνηθειών τους όπως στον ύπνο, στο φαγητό και το διάβασμα προκειμένου να διατηρηθεί η αίσθηση της κανονικότητας.\nΣτο σύνθημα της καμπάνιας ‘Μένουμε σπίτι’ συμμορφωνόμαστε και ανακαλύπτουμε τι μπορούμε να κάνουμε στο σπίτι, ώστε να περάσουμε ποιοτικό χρόνο με τα παιδιά. Μονίμως γκρινιάζουμε πως δεν μας φτάνει ο χρόνος, τώρα όμως μπορούμε να εκμεταλλευτούμε την ευκαιρία να ακούσουμε μουσική, να δούμε ταινίες, να παίξουμε επιτραπέζια, να κάνουμε παζλ, να μαγειρέψουμε, να διαβάσουμε βιβλία, να τακτοποιήσουμε φωτογραφικά άλμπουμ, την βιβλιοθήκη μας, τα παιχνίδια, να συγυρίσουμε μαζί το σπίτι, να περιδιαβούμε ιντερνετικά σε μουσεία με τα παιδιά, να κάνουμε γυμναστική.\nΔεν χρειάζεται βέβαια να παίζει διαρκώς η τηλεόραση όλες τις ώρες που είμαστε μαζί με τα παιδιά στο σαλόνι (ειδικά όταν δείχνει εικόνες με εκατόμβες νεκρών) και πρέπει να βάλουμε όρια στη χρήση των ηλεκτρονικών, κυρίως στα παιδιά μικρότερης ηλικίας» τονίζει η κ. Καππάτου.\nΑπό τη μεριά της η Άρτεμις Τσίτσικα, αναπληρώτρια Καθηγήτρια Παιδιατρικής-Εφηβικής Ιατρικής δίνει χρήσιμες συμβουλές για τη διαχείριση εκείνων των κρίσεων, για τις οποίες δεν είναι αρμόδιος ο υφυπουργός Νίκος Χαρδαλιάς, καθώς πρόκειται για ενδο-οικογενειακές κρίσεις: «Τα παιδιά χρειάζεται να νιώσουν ασφάλεια. Αυτό επιτυγχάνεται με την ενημέρωσή τους για το τι συμβαίνει με τρόπο που ενδείκνυται για την ηλικία τους.\nΣτα μικρότερα παιδιά εξηγήστε με απλά λόγια και χρησιμοποιήστε εικόνες και σχήματα – χωρίς υπερβολές.Τα παιδιά που δεν ενημερώνονται διαισθάνονται ότι κάτι συμβαίνει, ακούν ψιθύρους και μισόλογα και νιώθουν αγωνία, γίνονται ευερέθιστα και αντιδρούν. Ενισχύστε το αίσθημα αλληλεγγύης και προσφοράς, τονίζοντας ότι ‘μένουμε σπίτι’ και προστατέψτε τους αγαπημένους σας και άγνωστους ανθρώπους, που είναι όμως αγαπημένοι άλλων. Εκμεταλλευτείτε την παραμονή στο σπίτι, είναι μοναδική ευκαιρία να «γνωριστείτε» καλύτερα με τα παιδιά σας. Οι σχέσεις μπορεί να δοκιμαστούν, διατηρήστε ένα καλό κλίμα για όλη την οικογένεια, με ψυχραιμία, υπομονή και θετική σκέψη. Η αισιοδοξία και το θετικό κλίμα είναι εξαιρετικής σημασίας για τη συμμορφωσιμότητα των παιδιών. Επεξηγήστε ότι η κρίση θα ξεπεραστεί, χωρίς να προσδιορίζετε το πότε ακριβώς, όμως ενισχύστε την ιδέα ότι «όλα θα ξεπεραστούν». Ιδιαίτερα για τα μεγαλύτερα παιδιά και τους εφήβους χρειάζονται επιχειρηματολογία και παράθεση επιστημονικών δεδομένων, προκειμένου να αισθανθούν υπεύθυνοι, να αναπτύξουν ενσυναίσθηση και να αναλάβουν ρόλους ενεργούς.\nΔώστε πρώτοι το παράδειγμα –ενθαρρύνοντας τη δημιουργική έκφραση και τη θετική χρήση της τεχνολογίας, διατηρώντας παράλληλα την ισορροπία στις καθημερινές εργασίες για τη μελέτη, εργασίες φροντίδας σπιτιού και καταμερισμού των καθημερινών υποχρεώσεων. Για απορίες συμβουλευτείτε την Γραμμή ΜΕΥποστηρίζω 80011 80015, (δωρεάν 9.00πμ-15.00 μμ) και προτείνετε στα παιδιά τη συμμετοχή τους στην πρώτη youth to youth πλατφόρμα we-knowhow.gr, καθώς και να απευθύνουν ερωτήματα στο email weknowhow03@gmail.com» λέει η κ. Τσίτσικα.\nΕΦΗΜΕΡΙΔΑ ΜΠΑΜ της Κυριακής 5/4/2020\nΠροηγούμενο Protothema Συνέντευξη Της Α Καππάτου: Τα ζευγάρια που δεν έχουν γερές βάσεις θα δοκιμαστούν περισσότερο 7/04/2020\nΕπόμενο Συνέντευξη της Α. Καππάτου στο Έθνος της Κυριακής 5/4/2020 στην Α. Σβώλου με θέμα – Αντιμέτωποι με τον φόβο για τον αόρατο εχθρό


ΒΑΛΚΑΝΙΚΟ ΠΕΡΙΣΚΟΠΙΟ: Το ρωσικό ΥΠΕΞ θα απαντήσει πολιτικά στο αίτημα της Φινλανδίας και της Σουηδίας στο ΝΑΤΟ\nΤο ρωσικό ΥΠΕΞ θα απαντήσει πολιτικά στο αίτημα της Φινλανδίας και της Σουηδίας στο ΝΑΤΟ\nΗ ένταξη της Φινλανδίας και της Σουηδίας στη Βορειοατλαντική Συμμαχία (ΝΑΤΟ) δεν θα μείνει χωρίς πολιτική αντίδραση.\nΑυτό δήλωσε ο αναπληρωτής υπουργός Εξωτερικών της Ρωσίας Αλεξάντερ Γκρούσκο. Οι δηλώσεις του που έγιναν το Σάββατο 14 Μαΐου, παρατίθενται από το RIA Novosti.\nΠαράλληλα, όπως δήλωσε ο διπλωμάτης, η απόφαση για τη ρωσική αντίδραση σε περίπτωση που η Φινλανδία και η Σουηδία ενταχθούν στο ΝΑΤΟ δεν θα ληφθεί με συναίσθημα, αφού θα ακολουθήσει ενδελεχής και επαληθευμένη ανάλυση όλων των παραγόντων.\n«Αυτή η αλλαγή δεν μπορεί να μείνει χωρίς πολιτική αντίδραση, καθώς και χωρίς μια πολύ ενδελεχή ανάλυση των συνεπειών μιας νέας διαμόρφωσης δυνάμεων που μπορεί να προκύψει ως αποτέλεσμα μιας άλλης επέκτασης της Συμμαχίας», είπε ο Γκρούσκο.\nΣτις 13 Μαΐου, ο Φινλανδός υπουργός Εξωτερικών Πέκι Χααβίστο ανακοίνωσε ότι η χώρα θα υποβάλει αίτηση στο ΝΑΤΟ στα μέσα της επόμενης εβδομάδας. Ένα παρόμοιο βήμα εξετάζεται και στη Σουηδία: σύμφωνα με τοπικά μέσα ενημέρωσης, η Στοκχόλμη ενδέχεται να στείλει αντίστοιχη αίτηση ήδη από τις 16 Μαΐου.\nΟ Φινλανδός πρόεδρος Σάουλι Νιινίστε εξέφρασε την επιθυμία να τηλεφωνήσει στον Ρώσο ομόλογό του Βλαντιμίρ Πούτιν για να εξηγήσει τη θέση του σχετικά με την ένταξη της χώρας στη συμμαχία.\nΕτικέτες διεθνείς σχέσεις, ΝΑΤΟ, Ρωσία, Στρατός


Χαβάη: Σπάει η τοπική παράδοση, έρχεται το πρώτο καζίνο!\nΑρχική Ειδήσεις Καζίνο Χαβάη: Σπάει η παράδοση, έρχεται το πρώτο καζίνο!\nΧαβάη: Σπάει η παράδοση, έρχεται το πρώτο καζίνο!\nΗ νομιμοποίηση των τυχερών παιχνιδιών επεκτείνεται στις ΗΠΑ και πλέον η ιδέα κατασκευής ενός καζίνο στη Χαβάη μοιάζει ως πολύ πιθανό σενάριο, παρότι η πολιτεία ήταν αντίθετη σε αυτή την ιδέα για πολλά χρόνια.\nΜάλιστα οι συζητήσεις για την κατασκευή ενός θέρετρου – live καζίνο δεν έρχονται από ιδιωτική πρωτοβουλία. Τοπικοί φορείς της Χαβάη προτείνουν τη δημιουργία live καζίνο στο νησί Οάχου!\nΗ κυβέρνηση της Χαβάη ανησυχεί για το πως θα καλύψει τις οικονομικές απώλειες που έχουν προκληθεί από την απουσία τουρισμού λόγω Covid-19 και προβλέπει δύσκολες μέρες για την περιοχή. Ψάχνει τρόπους να εξισορροπηθεί η οικονομική “τρύπα” των 6 δισεκατομμυρίων δολαρίων! Σύμφωνα με επίσημες δηλώσεις, μία κατασκευή live καζίνο θα βοηθήσει στις εισφορές για να χρηματοδοτηθούν τα προτζεκτ ανοικοδόμησης κτιρίων στα νησία.\n“Οι πρωτόγνωρες οικονομικές συνθήκες που έχουν δημιουργηθεί από την πανδημία μας οδηγούν σε μία τολμηρή πρόταση, καθώς η πολιτεία μας έχει ανάγκη από έσοδα”.\nΣτις ΗΠΑ, μόλις 8 πολιτείες δεν έχουν κανένα είδους καζίνο, ανάμεσά τους η Χαβάη. Μαζί με τη Γιούτα είναι οι μοναδικές πολιτείες που δεν επιτρέπουν κανένα είδους τυχερό παιχνίδι, ούτε καν λοταρία. Ωστόσο, οι τοπικοί φορείς θεωρούν πως ήρθε ο καιρός για αλλαγές, δεδομένων των εσόδων που παράγονται από τα τυχερά παίγνια σε όλο τον σκόμο.\nΗ αρχική ιδέα για την κατασκευή live καζίνο έπεσε στο τραπέζι και το επόμενο βήμα είναι να περάσει από ψηφοφορία στις κοινότητες της πολιτείας. Έπειτα ακολουθεί η έγκριση του κυβερνήτη Ντέιβιντ Ίγκε και στη συνέχεια θα περάσει στη Γερουσία.\nΣίγουρα από την ιδέα στην υλοποίηση μεσολαβούν πολλά βήματα και θα πρέπει να πειστούν όλοι οι εμπλεκόμενοι ότι η κατασκευή ενός live καζίνο θα είναι θετικό γεγονός για την πολιτεία.


Άγκελα Μέρκελ: Πανηγυρίζει σαν μικρό παιδί με το δώρο του Ερντογάν (video) - Boxnews.gr\nΆγκελα Μέρκελ, Ταγίπ Ερντογάν – Κωνσταντινούπολη\nΔεν έκρυβε τον ενθουσιασμό της η Άγκελα Μέρκελ για το ξεχωριστό δώρο του τούρκου προέδρου Ταγίπ Ερντογάν.\nΈνα δώρο που την έκανε να χαρεί σαν μικρό παιδί έλαβε η Άνγκελα Μέρκελ από τον Τούρκο Πρόεδρο Ρετζέπ Ταγίπ Ερντογάν κατά την τελετή υποδοχής της στο γερμανο- τουρκικό Πανεπιστήμιο της Κωνσταντινούπολης.\nΟ «Σουλτάνος», στην τελετή υποδοχής της στην Κωνσταντινούπολη στο γερμανο – τουρκικό πανεπιστήμιο, της χάρισε κάτι σαν καθρέφτη-αντίκα.\nΗ αντίδρασή της ήταν αξιομνημόνευτη.\nΣτην αρχή πανηγύριζε, ενώ μετά, πήρε τον καθρέφτη στα χέρια της και πόζαρε.\nΟ Ερντογάν παρακολουθούσε χαμογελαστός.\nΕπίσης αναμένεται να συζητήσουν για τις συρράξεις στη Λιβύη και τη Συρία, την κρίση στο Ιράκ και για τις εντάσεις με το Ιράν.\nΔείτε το σχετικό στιγμιότυπο μετά το 53:00 στο παρακάτω βίντεο…\nΠροηγούμενο άρθροΚατερίνα Νοτοπούλου: Το πλούσιο μπούστο της αναστάτωσε τη Βουλή (photo)\nΕπόμενο άρθροΣεισμός – Τουρκία: Τουλάχιστον 14 νεκροί και εκατοντάδες τραυματίες (video)


Περιβόλι – Green Guide\nΤο ξενοδοχείο Περιβόλι βρίσκεται λίγο έξω από το χωριό Πυργιώτικα και το Ναύπλιο, ανάμεσα σε πορτοκαλιές και ελιές. Στην περιοχή τους επισκέπτες περιμένουν ποικίλες δραστηριότητες, όπως πεζοπορία, ποδηλασία, αναρρίχηση, καταδύσεις, ιστιοπλοΐα, γευσιγνωσία κρασιών κ.α. Το κατάλυμα είναι χτισμένο με σεβασμό στην τοπική αρχιτεκτονική και το περιβάλλον γύρω του, με ευρύχωρα δωμάτια διακοσμημένα σε γήινους τόνους με μια χαλαρωτική ατμόσφαιρα.\nΤο πιστοποιημένο Ελληνικό Πρωινό του ξενοδοχείου περιλαμβάνει μπουφέ με σπιτικές λιχουδιές, φρέσκα φρούτα της περιοχής, φουρνιστές νοστιμιές και βιολογικά προϊόντα, τοπικά αυγά και γαλακτοκομικά προϊόντα, χειροποίητες μαρμελάδες και φρεσκοστυμμένο χυμό. Το εστιατόριο Al fresco, δίπλα στην πισίνα, σερβίρει μεσογειακά, υγιεινά πιάτα, με βιολογικά συστατικά, τοπικό εξαιρετικό παρθένο ελαιόλαδο και φοβερά τοπικά κρασιά από τα περίφημα οινοποιεία της Πελοποννήσου.\nΤο Περιβόλι έχει μια εκτενή πράσινη πολιτική που ταιριάζει με τον οικολογικό χαρακτήρα της περιοχής του. Εκτός από τον βιοκλιματικό σχεδιασμό που σέβεται τις πελοποννησιακές αρχιτεκτονικές παραδόσεις, εφαρμόζει ανακύκλωση σε πλαστικά, γυαλί, μαγειρικό λάδι, μπαταριές κ.α. Μειώνει την κατανάλωση ενέργειας με διπλά υαλοστάσια, καλή θερμομόνωση και ενεργειακά αποδοτικές συσκευές Α+ κλάσης, όπως και τη σπατάλη ρεύματος, με LED φωτισμό, αισθητήρες και χρονοδιακόπτες, ενώ το χειμώνα βασίζει τη θέρμανση στο φυσικό αέριο. Ακόμα, το κατάλυμα εφαρμόζει βιολογικό καθαρισμό των λυμάτων και έχει εξοπλίσει τα μπάνια με συστήματα εξοικονόμησης νερού. Τέλος, στην κουζίνα τονίζονται οι τοπικές και οργανικές γεύσεις και προϊόντα, σε στενή συνεργασία με ντόπιους προμηθευτές και με την τοπική παράδοση στο νου.\nΓια όλους αυτούς το λόγους το Περιβόλι είναι μέλος της οικογένειας της ecotourism-greece.com.


ΞΕΝΟΔΟΧΕΙΟ ΝΑΞΟΣ - STUDIOS ΝΑΞΟΣ - NAXOS SUN SHINE HOTEL | touristbook\nΚΑΤΑΛΥΜΑΤΑ - ΞΕΝΟΔΟΧΕΙΑ, ΠΡΟΤΕΙΝΟΜΕΝΕΣ ΚΑΤΑΧΩΡΗΣΕΙΣ\nΤο Studios Sunshine βρίσκεται στην Χώρα της Νάξου, 40 μέτρα από την θάλασσα. Στα πλήρως εξοπλισμένα δωμάτια μας σας προσφέρουμε βεράντες με πέργκολα, θέα στη θάλασσα, πολυκουζινάκι, ψυγείο, κλιματισμό, άνετο παρκινγκ. Επίσης κοντά στο Studio Sunshine θα βρείτε Super Market, μπαρ, καφέ και ταβέρνες.\nΣτούντιο διπλά με δύο μονά κρεβάτια ή ένα διπλό. Έχουν δικό τους μπαλκόνι με θέα θάλασσα και είναι εξοπλισμένα με τηλεόραση και κλιματιστικό. Έχουν επίσης μια πλήρως εξοπλισμένη κουζίνα. Η κουζίνα διαθέτει μια διπλή ηλεκτρική εστία και ψυγείο ενώ το ιδιαίτερο μπάνιο παρέχει ζεστό νερό σε 24ωρη βάση\nΤα τριπλά στούντιο έχουν είτε ένα διπλό και ένα μονό κρεβάτι είτε τρία μονά . Έχουν δικό τους μπαλκόνι με θέα θάλασσα και είναι εξοπλισμένα με τηλεόραση και κλιματιστικό. Έχουν επίσης μια πλήρως εξοπλισμένη κουζίνα. Η κουζίνα διαθέτει μια διπλή ηλεκτρική εστία και ψυγείο ενώ το ιδιαίτερο μπάνιο παρέχει ζεστό νερό σε 24ωρη βάση.\nΔιαμερίσματα 5 ατόμων Έχουν δικό τους μπαλκόνι με θέα θάλασσα και είναι εξοπλισμένα με τηλεόραση και κλιματιστικό, και μπορούν να φιλοξενήσουν έως και πέντε επισκέπτες. Έχουν επίσης μια πλήρως εξοπλισμένη κουζίνα. Η κουζίνα διαθέτει μια διπλή ηλεκτρική εστία και ψυγείο ενώ το ιδιαίτερο μπάνιο παρέχει ζεστό νερό σε 24ωρη βάση.\nΞΕΝΟΔΟΧΕΙΑ ΣΤΗ ΝΑΞΟ - STUDIOS ΣΤΗ ΝΑΞΟ - NAXOS SUN SHINE HOTEL\nΤΗΛ. : 2285026945 -2285025818 -2285024720, 6932901300


Ξέμειναν από ρευστότητα οι επιχειρήσεις\nΜΙΑ ΣΤΙΣ ΤΡΕΙΣ ΦΟΒΑΤΑΙ ΠΩΣ ΘΑ ΒΑΛΕΙ «ΛΟΥΚΕΤΟ» ΤΟ ΕΠΟΜΕΝΟ ΔΙΑΣΤΗΜΑ\nΔημοσίευση: 28 Ιουν 2020 8:35\nΣε εξαιρετικά δύσκολη κατάσταση βρίσκονται οι μικρές και πολύ μικρές επιχειρήσεις μετά τη σταδιακή άρση των περιοριστικών μέτρων. Το ζήτημα της ρευστότητας των επιχειρήσεων που είχε επισημανθεί, στην έρευνα του Ινστιτούτου Μικρομεσαίων Επιχειρήσεων της\nΓΣΕΒΕΕ που δημοσιεύτηκε τον Απρίλιο του 2020, ως το σημαντικότερο πρόβλημα που θα χρειαστεί να αντιμετωπίσουν οι επιχειρήσεις είναι εμφανές και στη νέα έκτακτη έρευνα της συνομοσπονδίας για τις επιπτώσεις της υγειονομικής κρίσης στις μικρές και πολύ μικρές επιχειρήσεις μετά την άρση των περιοριστικών μέτρων.\nΌπως σημειώνεται από τη ΓΣΕΒΕΕ, τα μέτρα που έχουν ληφθεί μέχρι σήμερα από την κυβέρνηση για την ενίσχυση της ρευστότητας των επιχειρήσεων δεν επαρκούν για να καλύψουν την πλειονότητα των επιχειρήσεων. Τα κυριότερα ευρήματα της έρευνας, που πραγματοποιήθηκε σε συνεργασία με την εταιρεία MARC, αποτυπώνουν την κατάσταση ως εξής:\n- 8 στις 10 επιχειρήσεις (81,7%) δήλωσαν πως ο τζίρος τους ήταν μειωμένος το προηγούμενο διάστημα (μήνα) σε σχέση με το αντίστοιχο περσινό. Με βάση τα στοιχεία της έρευνας ο μέσος όρος μείωσης του τζίρου είναι 46%.\n- 2 στις 10 επιχειρήσεις (21,1%) δήλωσαν πως είναι πολύ πιθανό το προσωπικό τους να μειωθεί το επόμενο εξάμηνο, ενώ μόλις το 5% δήλωσε πως θα προχωρήσει σε προσλήψεις. Εκτιμάται, με βάση τις συνθήκες που έχουν διαμορφωθεί σήμερα πως μέχρι το τέλος του έτους κινδυνεύουν να χαθούν περίπου 190.000 θέσεις εργασίας.\n- 1 στις 3 (33,9%) επιχειρήσεις εκφράζουν τον φόβο για ενδεχόμενη διακοπή της δραστηριότητάς τους το επόμενο διάστημα.\n- Σχεδόν 4 στις 10 επιχειρήσεις (37,2%) δήλωσαν ότι το επόμενο διάστημα δεν θα μπορέσουν να ανταποκριθούν στις φορολογικές τους υποχρεώσεις.\n- 1 στις 3 επιχειρήσεις (33,4%) δήλωσε ότι το επόμενο διάστημα δεν θα μπορέσει να ανταποκριθεί στις ασφαλιστικές της υποχρεώσεις.\n- Σχεδόν 6 στις 10 (55,1%) επιχειρήσεις είναι λίγο ή καθόλου ικανοποιημένες με τα μέτρα που έχει λάβει η κυβέρνηση για τη στήριξη των επιχειρήσεων.


Ξεκινά το νέο κύμα κακοκαιρίας - Που θα βρέξει και που θα χιονίσει! - AstraTV\nΞεκινά το νέο κύμα κακοκαιρίας – Που θα βρέξει και που θα χιονίσει!\nΣύμφωνα με τα τελευταία προγνωστικά δεδομένα του Εθνικού Αστεροσκοπείου Αθηνών/meteo.gr, χιονοπτώσεις αναμένονται από τις πρώτες βραδινές ώρες στα ορεινά, οι οποίες έως το πρωί της Παρασκευής (18/3) θα επεκταθούν και σε ημιορεινές περιοχές των κεντρικών και βόρειων ηπειρωτικών.\nΚαιρός: Η πρόγνωση του Meteo για τη θερμοκρασία\nΑναλυτικότερα την Παρασκευή (18/03) αναμένονται βροχοπτώσεις, ενώ κατά τόπους χιονοπτώσεις θα σημειωθούν σε ορεινά και ημιορεινά ηπειρωτικά. Τα φαινόμενα που θα εντοπίζονται κυρίως στα βόρεια, ανατολικά, νοτιοανατολικά ηπειρωτικά και στην Κρήτη, από το απόγευμα θα περιοριστούν στα ορεινά ηπειρωτικά.\nΟι άνεμοι στο Αιγαίο θα πνέουν από βόρειες έως βορειανατολικές διευθύνσεις 4 έως 6 και τοπικά έως 7 Μποφόρ.\nΣτο Ιόνιο οι άνεμοι θα πνέουν από ανατολικές διευθύνσεις 3 έως 5 και τοπικά έως 6 Μποφόρ.


61 ΧΡΟΝΙΑ ΜΑΡΙΝΕΛΛΑ: ΜΑΡΙΝΕΛΛΑ ΚΑΙ ΖΑΧΑΡΑΤΟΣ "ΣΑΝ ΔΥΟ ΣΤΑΓΟΝΕΣ ΝΕΡΟ" - ΕΛΕΥΘΕΡΟ ΒΗΜΑ\n61 ΧΡΟΝΙΑ ΜΑΡΙΝΕΛΛΑ: ΜΑΡΙΝΕΛΛΑ ΚΑΙ ΖΑΧΑΡΑΤΟΣ “ΣΑΝ ΔΥΟ ΣΤΑΓΟΝΕΣ ΝΕΡΟ”\nΦώτο-δημιουργοί : Τάσος Βρεττός\nΠροσωπικό αρχείο του Φρέντυ Πυτιλάκη\nΔυο μοναδικοί καλλιτέχνες στην ίδια σκηνή για τέσσερις παραστάσεις\nΣυνήθως οι καλλιτέχνες λένε “περνάμε καλά στα παρασκήνια και αυτό φαίνεται στη σκηνή”. Στην περίπτωση όμως, της Μαρινέλλας και του Τάκη Ζαχαράτου η καλλιτεχνική τους ευτυχία ξεκινάει από τη σκηνή. Και αστροβολεί μέχρι την πιο μακρινή γωνιά του θεάτρου. Δεν χρειάζεται καν να παίξουν ρόλους. Είναι ο εαυτός τους. Σαν ένας άνθρωπος με δύο σώματα. Με μία καρδιά και ένα χαμόγελο.\nΠου τους απολαύσαμε στις 24 και 25 Ιουλίου στο Αμφιθέατρο Αρχιεπισκόπου Μακαρίου στη Λευκωσία, στις 26 Ιουλίου στο Παττίχειο Δημοτικό Αμφιθέατρο στη Λάρνακα και στις 28 Ιουλίου στο Δημοτικό Κηποθέατρο Λεμεσού.\nΣε όσα πρόσωπα και αν μεταμορφώνεται ο Τάκης Ζαχαράτος, η Μαρινέλλα πάντα θα είναι η επίσημη αγαπημένη του. Ο πρώτος έρωτας που δεν ξεπερνιέται ποτέ. Το ανεξήγητο σκίρτημα της καρδιάς, η σκέψη στα όρια της εμμονής, το άγγιγμα που μαγεύει, η ματιά που ταξιδεύει. Ακόμα και πάνω στη σκηνή στέκεται ανάμεσα σε μερικά ρεφρέν και τη θαυμάζει.\nΣαν να μην πιστεύει το όνειρο που ζει απολαμβάνει την παράσταση που τόσα χρόνια ήθελε να πραγματοποιηθεί. Το ίδιο και εκείνη. Αναρωτιέται αν υπάρχει και άλλη Μαρινέλλα. Με την ίδια ανάσα, το ίδιο πάθος, την ίδια κίνηση. Και τελικά όχι μόνο πείθεται αλλά της δίνει την πιο ζεστή αγκαλιά της και την υποδέχεται με το πιο γλυκό της χαμόγελο. Υπάρχουν στιγμές που από τα γέλια δεν μπορούν να συνεχίσουν. Που νιώθουν να γίνονται και οι δυο παιδιά.\nΣαν να γυρίζουν πίσω το χρόνο και να ονειρεύονται. Η Μαρινέλλα ως μικρή Κυριακή Παπαδοπούλου στη Θεσσαλονίκη να γίνει μεγάλη τραγουδίστρια και ο Τάκης Ζαχαράτος στο κομμωτήριο της μητέρας του στην Πάτρα να γνωρίσει το ίνδαλμά του. Και να που δεν χρειάζεται να συνωμοτήσει κανένα σύμπαν για να γίνει πραγματικότητα το όνειρό τους. Με πίστη, αφοσίωση και πολλά χιλιόμετρα στη σκηνή η Μαρινέλλα μετά από 61 χρόνια γεύεται σταλιά σταλιά το θρίαμβο σε κάθε εμφάνισή της και ο Τάκης Ζαχαράτος όχι μόνο γνωρίζει το πρότυπό του και ανεβαίνει σκαλί σκαλί τη δική του κορυφή, αλλά μοιράζεται την ίδια σκηνή με την ερμηνεύτρια που άλλαξε την ιστορία του ελληνικού τραγουδιού.\nΣε αυτήν τη μοναδική παράσταση κάθε στίχος κάθε δευτερόλεπτο έχει τη σημασία του. Το αποτέλεσμα βέβαια είναι το ίδιο. Γελάς ασταμάτητα μέχρι δακρύων και συγκινείσαι με το μεγαλείο του ταλέντου τους. Μετά το πρώτο ντουέτο τους με ένα τραγούδι που γράφτηκε για την παράσταση από τον ταλαντούχο Γιάννη Χριστοδουλόπουλο που είχε όλη τη μουσική επιμέλεια του προγράμματος, η Μαρινέλλα αφήνει τον Τάκη Ζαχαράτο μόνο στη σκηνή, σαν να θέλει να μας δείξει γιατί τον ξεχώρισε.\nΚαι εκείνος δεν χάνει την ευκαιρία. Με μοναδικό τρόπο μιμείται χίλια πρόσωπα. Από τον Αλέξη Τσίπρα μέχρι τον Ντόλαλντ Τραμπ, από την Κριστίν Λαγκάρντ μέχρι την Άνγκελα Μέρκελ, από την Άντζελα Δημητρίου μέχρι τη Ζωζώ Σαπουντζάκη, από το Σάκη Ρουβά μέχρι τη Νατάσσα Μποφίλιου. Και σε όλες τις μεταμορφώσεις του είναι όπως πάντα ευρηματικός, πιστικός και καθηλωτικός. Και όταν λίγο αργότερα παίρνει τη σκυτάλη η Μαρινέλλα με το “Όλος ο κόσμος είσαι εσύ”, το κοινό μαγεύεται και παραδίδεται. Μόνο για λίγο σάστισε, όπως παραδέχτηκε αργότερα, όταν ο πιστός θαυμαστής της, Φρέντυ Πυτιλάκης, που θέλει να ιδρύσει προς τιμή της κέντρο πολιτισμού, φώναξε “είσαι αξεπέραστη, η καλύτερη όλων”. Αλλά χωρίς να χάσει το χιούμορ της ξεκαθάρισε στο κοινό πως δεν είναι κάποιος …ξάδερφός της που τον έβαλε εκείνη να παρέμβει.\nΗ Μαρινέλλα έχει ένα μοναδικό χάρισμα. Όσες φορές και να την ακούσεις νομίζεις ότι είναι η πρώτη σας συνάντηση. Νιώθεις ότι κατεβαίνει από τη σκηνή, σε παίρνει από το χέρι και σε οδηγεί στο ξέφωτο των τραγουδιών της. Σε ένα μαγικό χώρο που οι αισθήσεις σου ξυπνάνε και σιγοτραγουδάς μαζί της βιώνοντας τον κάθε στίχο. Κάθε τραγούδι της είναι και μια μικρή ιστορία, μια λύτρωση, που τη ζει ξανά και ξανά και ανακαλύπτει μαζί σου κάποιο καινούργιο πέρασμα στη διαδρομή. Τι και αν πέρασαν 61 χρόνια; Οι ερμηνείες της είναι καινούργιες, με περισσότερη αγάπη, πάθος και …τρακ. Αυτή ακριβώς είναι και η ομορφιά της. Η σιγουριά της πηγάζει από την αίσθηση της αβεβαιότητας.\nΟ Τάκης Ζαχαράτος είναι εθισμένος στη μαγεία της Μαρινέλλας.\nΞετυλίγει από σκηνής όλο το ιστορικό του έρωτά του. Από το πρώτο άκουσμα στο ραδιόφωνο μέχρι τη συνύπαρξή τους στη σκηνή. Την παρατηρεί σαν μικρό παιδί πολλά χρόνια. Όσοι τον ξέρουν γνωρίζουν ότι σε κάθε παράστασή της πήγαινε κάθε βράδυ και ουσιαστικά μελετούσε σαν επιστήμονας την αξεπέραστη ερμηνεία της, τη μεταμόρφωσή της στη σκηνή, τις ανάσες και τις κινήσεις της. Αλλά και από την άλλη, η Μαρινέλλα όσες φορές τον έβλεπε να την υποδύεται το διασκέδαζε πραγματικά, γιατί ότι έκανε δεν ήταν μια απλή μίμηση. Ακολουθούσε τα χνάρια της ψυχής της. Τόνιζε τα ιδιαίτερα χαρίσματά της. Αφουγκραζόταν τις σιωπές και αναπαραστούσε τους θριάμβους της.\nΗ παράσταση της Μαρινέλλας και του Τάκη Ζαχαράτου είναι “συλλεκτική”. Συναντιούνται επί σκηνής δύο κορυφαίοι στο είδος τους με ένα τρόπο μοναδικό. Όχι μόνο γιατί γελάς, συγκινείσαι, μαγεύεσαι, θυμάσαι, ελπίζεις και ερωτεύεσαι. Αλλά γιατί βλέπεις και τη γενναιοδωρία ενός μύθου.\nΗ αλήθεια είναι πως σπάνια ένας καλλιτέχνης τα έχει βρει με εκείνον που τον μιμείται. Συνήθως κάτι δεν του αρέσει. Τον θεωρεί υπερβολικό, άδικο και μερικές φορές άστοχο. Οι περισσότερες τέτοιου είδους σχέσεις είναι τεταμένες και κινούνται μεταξύ απειλών και εξώδικων. Η Μαρινέλλα ίσως είναι η μόνη που όχι μόνο αποδέχεται την ύπαρξη και άλλης … Μαρινέλλας, αλλά μοιράζεται την ίδια σκηνή μαζί της, την απολαμβάνει, της εξομολογείται και την προκαλεί. Και δικαιώνεται.\nΤο συγκεκριμένο αφιέρωμα στη Μαρινέλλα, έγινε για την εφημερίδα ο “Φιλελεύθερος” στη Κύπρο.\nΣυνεχίζουμε το έβδομο μοναδικό αφιέρωμα στη Μαρινέλλα, τη πρώτη Νοεμβρίου.\nTags:61 χρόνια ΜαρινέλλαΜαρινέλλατραγούδι\nΠροηγούμενη : ΕΡΕΥΝΑ: ΠΩΣ Η ΓΗΡΑΝΣΗ ΕΙΝΑΙ ΜΙΑ ΕΞΕΛΙΚΤΙΚΗ ΠΑΡΑΒΛΕΨΗ;;;\nΕπόμενη : ΑΥΤΑ ΕΙΝΑΙ ΤΑ ΚΟΛΠΑ ΤΩΝ ΚΙΝΗΤΩΝ ΠΟΥ ΕΛΑΧΙΣΤΟΙ ΓΝΩΡΙΖΟΥΝ!\nΕΡΕΥΝΑ: ΠΩΣ Η ΓΗΡΑΝΣΗ ΕΙΝΑΙ ΜΙΑ ΕΞΕΛΙΚΤΙΚΗ ΠΑΡΑΒΛΕΨΗ;;;\nΓιατί δεν εξελιχθήκαμε ώστε να γίνουμε αθάνατοι; Η διαδικασία της γήρανσης είναι κάτι που συμβαίνει σε όλους μας και σχεδόν...


Νέα παρέμβαση Καρασμάνη με επιστολή στον πρόεδρο του ΕΛΓΑ | karatzova.com\nHome / Αγροτικά / ΠΕΛΛΑ / Νέα παρέμβαση Καρασμάνη με επιστολή στον πρόεδρο του ΕΛΓΑ\nΝέα παρέμβαση Καρασμάνη με επιστολή στον πρόεδρο του ΕΛΓΑ\nΑγροτικά , ΠΕΛΛΑ Edit\n· ΝΑ ΚΑΛΥΦΟΥΝ ΑΜΕΣΑ ΑΠΟ ΤΟΝ ΕΛΓΑ ΟΙ ΑΚΑΙΡΕΣ ΚΑΙ ΥΠΕΡΒΟΛΙΚΕΣ ΒΡΟΧΟΠΤΩΣΕΙΣ ΤΟΥ ΑΥΓΟΥΣΤΟΥ ΜΕ ΕΠΙΣΠΕΥΣΗ ΤΩΝ ΔΙΑΔΙΚΑΣΙΩΝ\n· ΝΑ ΕΠΙΤΑΧΥΝΘΕΙ Η ΕΚΔΙΚΑΣΗ ΚΑΙ ΑΠΟΣΤΟΛΗ ΠΟΡΙΣΜΑΤΩΝ ΕΠΙ ΤΩΝ ΕΝΣΤΑΣΕΩΝ ΓΙΑ ΤΙΣ ΧΑΛΑΖΟΠΤΩΣΕΙΣ ΤΟΥ 2019\n· ΝΑ ΥΠΟΒΛΗΘΟΥΝ ΚΑΙ ΝΑ ΓΙΝΟΥΝ ΔΕΚΤΕΣ ΟΙ ΕΚΠΡΟΘΕΣΜΕΣ ΔΗΛΩΣΕΙΣ ΜΕ ΑΠΟΦΑΣΗ ΤΟΥ ΔΣ ΟΠΩΣ ΕΓΙΝΕ ΜΕ ΤΙΣ ΖΗΜΙΕΣ ΑΠΟ ΤΟΝ ¨ΙΑΝΟ¨ ΚΑΙ ΟΠΩΣ ΡΗΤΑ ΟΡΙΖΕΙ Ο ΚΑΝΟΝΙΣΜΟΣ\n· ΝΑ ΑΡΘΕΙ Ο ΑΠΟΚΛΕΙΣΜΟΣ ΤΩΝ ΖΗΜΙΩΝ ΑΠΟ ΤΟΥΣ ΑΝΟΙΞΙΑΤΙΚΟΥΣ ΠΑΓΕΤΟΥΣ ΣΕ ΚΕΡΑΣΙΑ, ΡΟΔΑΚΙΝΑ ΚΛΠ.\nΠρος Πρόεδρο του ΕΛΓΑ\nΑΡ. ΠΡΩΤ: 111\nΑγαπητέ πρόεδρε, καλή χρονιά\nΔεν μας δόθηκε ακόμη δυστυχώς λόγω της συνεχιζόμενης πανδημίας η δυνατότητα να συζητήσουμε από κοντά. Γι’ αυτό επανέρχομαι στα τεράστια προβλήματα των αγροτών μας, τα οποία άλλωστε σου έχω εκθέσει, τόσο με την επιστολή μου (αρ. πρωτ. 2411 της 1ης Δεκεμβρίου 2020) όσο και στη Βουλή από τις 28 του περασμένου Ιουλίου, αλλά παραμένουν άλυτα!\nΤην αφορμή μου την έδωσε το γεγονός ότι προ δεκαπενθημέρου περίπου, το ΔΣ του ΕΛΓΑ αποφάσισε – και πολύ σωστά – να αποδεχθεί εκπρόθεσμες δηλώσεις για ζημιές των παραγωγών του θεσσαλικού κάμπου που χτυπήθηκαν από τον ¨ΙΑΝΟ¨.\nΕπαναλαμβάνω ότι πρόκειται για μια ορθότατη απόφαση που, όμως, με κάνει να αναρωτιέμαι αν στη λήψη αποφάσεων από τη Διοίκηση του Οργανισμού, επικρατούν ¨δύο μέτρα και δύο σταθμά¨. Και το λέω αυτό διότι και στην Πέλλα, όπως γνωρίζεις και από την προηγούμενη επιστολή μου και από τη συζήτηση στη Βουλή που είναι καταγεγραμμένη στα πρακτικά, υπάρχουν παραγωγοί που με το χάος που επικράτησε λόγω της πανδημίας, δεν μπόρεσαν να κάνουν προσωρινές δηλώσεις. Όπως επίσης, υπάρχουν και παραγωγοί που κατέφεραν να κάνουν προσωρινές δηλώσεις αλλά, μέσα\nστο γενικό ¨κομφούζιο¨ είτε δεν αντελήφθησαν ότι έπρεπε – είτε δεν πρόλαβαν – να υποβάλουν και οριστικές δηλώσεις. Υπάρχει επίσης ένας αριθμός πληγέντων καλλιεργητών που, λόγω της σύγχυσης από τις πρωτόγνωρες καταστάσεις των ημερών, άλλη ποικιλία δήλωσαν στις προσωρινές δηλώσεις τους και άλλη στις οριστικές.\nΈλα στη θέση μου αγαπητέ Αντρέα και πες μου: Τί να απαντήσω όταν παραγωγοί επώνυμα και σε κατάσταση απόγνωσης με ρωτάνε: «Κύριε Καρασμάνη, είμαι δενδροκαλλιεργητής, τα έχω όλα δηλωμένα στον ΟΣΔΕ κανονικά, έχω πληρώσει τις εισφορές μου κανονικά, αλλά μέσα στο χαμό με καραντίνες και κλεισούρα στο σπίτι, με κλειστά τα πάντα, δεν πήρα καν χαμπάρι ότι πρέπει να πάω και να ρίξω σ’ ένα χαρτόκουτο ένα χαρτί για προσωρινή δήλωση. Και με αποκλείετε από την αποζημίωση όταν, με τη ζημιά που έπαθα δεν έχω κανένα εισόδημα για να ζήσω την οικογένειά μου»!\nΣε ερωτώ λοιπόν. Τί απαντάμε σ’ αυτές τις κραυγές απόγνωσης και αγωνίας για επιβίωση;\nΠέραν αυτών, όπως επίσης λεπτομερώς σε έχω ενημερώσει με την προηγούμενη επιστολή μου, έχουμε τους καλλιεργητές που τα δέντρα τους σε πλήρη ανθοφορία χτυπήθηκαν το δίμηνο Μαρτίου – Απριλίου αλλά, οι ποικιλίες τους σε κεράσια, ροδάκινα κλπ δεν συμπεριλήφθηκαν στις ζημιές και είναι έξω από τη λίστα των αποζημιώσεων! Όταν ίδιες ζημιές σε όμορους Νομούς αποζημιώνονται από τον ΕΛΓΑ!\nΕνημερωμένος επίσης από την προηγούμενη επιστολή μου είσαι και για την μεγάλη καθυστέρηση στην εκδίκαση των ενστάσεων για τις χαλαζοπτώσεις του ΄19 που δυστυχώς συνεχίζεται έχοντας – και δικαίως – εξοργίσει τους παραγωγούς που ακόμη περιμένουν να αποζημιωθούν. Και σου έχω επισημάνει από τότε, ότι κύρια αιτία είναι η έλλειψη προσωπικού στο υποκατάστημα της Βέροιας – στο οποίο μέχρι στιγμής δεν έχει δοθεί λύση.\nΕπανέρχομαι και στο τεράστιο πρόβλημα με τις ανυπολόγιστες καταστροφές από τις άκαιρες και υπερβολικές βροχές του Αυγούστου, που όπως αποδεικνύεται πέραν πάσης αμφισβήτησης από την πληθώρα στοιχείων που έχω καταθέσει, αποτελούν κύριο και αποκλειστικό αίτιο των ζημιών και, συνεπώς, αποζημιώνονται από τον ΕΛΓΑ. Και, επειδή έχει περάσει κάποιο χρονικό διάστημα από τον Αύγουστο, και εδώ, ο Κανονισμός του ΕΛΓΑ δίνει λύσεις και, βέβαια, αποζημιώσεις. Διότι, σύμφωνα με το άρθρο «περί συλλογικών εκτιμήσεων (άρθρο 18.2 της ΚΥΑ 157502/27.7.2011), σε περίπτωση εξαιρετικά μεγάλων ή εκτεταμένων ζημιών στις οποίες παρατηρείται ομοιογένεια και συντρέχουν δυσχέρειες διενέργειας έγκαιρων ατομικών εκτιμήσεων, μπορεί με απόφαση του ΔΣ κατά παρέκκλιση των διαδικασιών να διενεργηθεί συνολική εκτίμηση».\nΝα λοιπόν που σαφέστατα ο Κανονισμός και εδώ δίνει λύση.\nΔιετέλεσες Υπουργός, υπήρξες πολλά χρόνια βουλευτής εκπρόσωπος αγροτικής περιφέρειας και αντιλαμβάνεσαι ότι οι άνθρωποι αυτοί, σε απόγνωση, χωρίς εισόδημα και το ΄19 και το ΄20, μετράνε τα τελευταία όρια της αντοχής τους. Πρέπει επιτέλους να δοθούν λύσεις και αυτό μπορεί να γίνει μόνον μέσα από τον ΕΛΓΑ. Να επισπευσθούν όλες οι διαδικασίες. Να μη ζήσουν τις τραγελαφικές καταστάσεις του παρελθόντος. Γιατί, ήδη, έχουν αρχίσει να διασπείρονται ¨καθοδηγούμενες¨ φήμες από δω και από κει, ότι ¨αυτές οι ποικιλίες είναι μέσα, αυτές είναι απ’ έξω¨, ¨ετούτες ξαναμπήκαν, εκείνες τις έβγαλαν¨, προκαλώντας εύλογες ανησυχίες, ανασφάλεια και αγωνία στους παραγωγούς. Δεν αρμόζουν αυτά στη φιλοσοφία και στις πρακτικές ούτε της παράταξής μας ούτε της Κυβέρνησης.\nΑνώνυμος 11 Ιανουαρίου 2021 - 10:58 μ.μ.\n"Βρωμάει" εκλογές μήπως?. Λέω εγώ τώρα.\nΑνώνυμος 12 Ιανουαρίου 2021 - 8:33 π.μ.\nΤσαμπα μελάνι φίλε Γιώργο πουλεει ο λόγος.Δεν ακούγεται πλέον.Περασμενα μεγαλεία.\nΑνώνυμος 12 Ιανουαρίου 2021 - 1:20 μ.μ.\nΚυρ Γιώργο το κράτος μας χρωστάει ένα πετρέλαιο από το 15 τι έχεις να πεις γιαυτο\nΑνώνυμος 12 Ιανουαρίου 2021 - 2:22 μ.μ.\nΑισθάνομαι ντροπή για τους βουλευτές του νομού.Ειλικρηνα το ειχα στην διαίσθηση μου οτι μετα την παρέμβαση του καρασμανη θα πήγαινε ο Σταμενιτης στο υπουργό και δεν έπεσα έξω .Χθές η ανακοίνωση καρασμανη ,σήμερα η ανακοίνωση του Σταμενιτη σε υπουργό 2 ημερών που ο άνθρωπος ακόμα δεν καθησε στην καρέκλα του για να βγεί φωτογραφία και να πει τα αντίθετα απο αυτά που υποστήριξε ο συνάδελφος του που αμφιβάλλω πολύ αν τα είπε ή αν τον άκουσε ο υπουργός.Προφανως να του είπε ευχαριστώ για τις ευχές τα άλλα θα τα δούμε αργότερα.Βγηκε φωτογραφία και έφυγε. Αυτο ,άλλωστε βγαίνει από των ανακοίνωση του.Πηγε ευχήθηκε ,βγήκε φωτογραφία και απηλθε.. Το ίδιο έκανε και με τον Βορίδη,μόλις συνάδελφος έστελνε επιστολή την άλλη μέρα βουρ ο Σταμενιτης στο υπουργείο.Ειναι δυνατόν να βρεθεί λύση με τέτοιους βουλευτές.Εις την υγεία σας αγρότες,τέτοιους\nθέλετε τέτοιους έχετε, τέτοιους ψηφίζετε.Να τους χαίρεστε .Υπόλοιποι τι φταίμε να έχουμε σαβουρες βουλευτές.\nακης 12 Ιανουαρίου 2021 - 6:21 μ.μ.\nεπομένως, το συμπέρασμα που βγαίνει ειναι, οτι μας ειναι άχρηστοι οι 4 βουλευτές. Μας αρκούν 2 (απο 1 καθε κομμα κυβερνηση-αντιπολιτευση)\nΑνώνυμος 12 Ιανουαρίου 2021 - 2:47 μ.μ.\nΦοβερές δηλώσεις . Ακόμη περιμένουμε τα αποτελέσματα των συναντήσεων σας με τους αρμόδιους για τα έργα στους δρόμους Γιαννιτσων Χαλκηδόνας . Πλημύρισε σήμερα ο δρόμος από Πέλλα προς Γιαννιτσα από τα πολλά έργα που κάνατε. Όταν βρισκόσασταν στην αντιπολίτευση θα ήταν πρώτο θέμα κατηγορίας από εσάς.\nΠΑΤΡΟΚΛΟΣ 12 Ιανουαρίου 2021 - 5:54 μ.μ.\nΕιστε αηδιαστικοι. Παρεμβασεις, επερωτησεις, παχια λογια και αποτελεσμα μηδεν. Ντρεπομαι που σας ψηφιζω μια ζωη και δεν εχετε τα @ρχ...δι@ να διαπραγματευτειται πραγματα και καταστασεις για τα δικαια αιτηματα οχι μονο των ψηφοφορων σας, αλλα και των πολιτων γενικα. Δεν ζηταμε τιποτε το παραλογο, ουτε να μας κανουν χαρη, το δικιο μας ζηταμε για το οποιο πληρωνουμε ασφαλιστρα. Δηλαδη πληρωνω ασφαλεια αυτοκινητου και παρακαλαω να αποζημιωθω.\nΚι εσεις πατε σαν τις κλωσες και ζητιανευετε για τα αυτονοητα, αντι να απαιτεισετε και να χτυπησετε το χερι στο τραπεζι. Φτου σας ξεφτιλες. Το μονο που σας νοιαζει ειναι να τα εχετε καλα με το συστημα για να παρετε καμια θεσουλα σε κανενα υπουργειο. Μου φαινεται μονο η Τζακρη εχει το τζαμπουκα, γι αυτο και οπου κι αν ειναι υποψηφια εκλεγετε και παιρνει και υπουργειο. Και στην ΝΔ να ειναι υποψηφια, παλι πρωτη θα εκλεγει και θα γινει και υπουργος.Παμε και στοιχημα π@π@ρες.\nΑνώνυμος 13 Ιανουαρίου 2021 - 7:58 μ.μ.\nΤους ψηφίζεις και μετά ντρέπεσαι,να αυτά πληρώνουμε με τα λαμογια 40 και βάλε χρόνια, λογικό.\nΜήπως να αλλάξεις πλεύση ας πούμε;\nΑνώνυμος 12 Ιανουαρίου 2021 - 7:45 μ.μ.\nΝα αισθάνεσαι ντροπή 2,22 για τον Σταμενιτη και οχι για άλλον και εγώ αηδία.Πήγε σε εναν υπουργό μόλις ανέλαβε το υπουργείο για να βγει φωτο και τίποτα άλλο.Ο δε νέος υπουργός σίγουρα θα έπιανε τα τέτοια του, αν του έλεγε τα προβλήματα που δεν νομίζω να του ειπε για τα φουντούκια και τους λωτους χαχαχα\nΑπό Έδεσσα πλευρά 12 Ιανουαρίου 2021 - 7:47 μ.μ.\nΠΟΙΟΣ ΕΧΑΣΕ ΤΗΝ ΝΤΡΟΠΉ ΝΑ ΤΗΝ ΒΡΕΙ Ο ΣΤΑΜΈΝΗΤΗΣ.\nΕΔΩ ΕΙΠΕ ΨΕΜΑΤΑ ΓΙΑ ΤΟ ΓΗΠΕΔΟ ΤΗΣ ΈΔΕΣΣΑΣ.\nΣ'ΑΥΤΌ ΘΑ ΚΟΛΛΉΣΕΙ.\nΑΧΙΛΛΈΑΣ 12 Ιανουαρίου 2021 - 10:11 μ.μ.\nΠάτροκλε μάλλον έχεις μνήμη χρυσόψαρου.ξέχασες το 17 που μας έλεγε η Τζάκρη ότι θα αποζημειωθουμε απο τον ελγα για τις βροχοπτώσεις και στην συνέχεια το έκανε γαργάρα.Ή μήπως ξεχνάς που έλεγε η Τζάκρη ότι θα πάρουμε εμπάργκο και 4 χρόνια πήραμε τα παπαρια . Ξέχασες τις προκαταβολές , την αναδιάρθρωση που μας έλεγε η τζακρη και ο Βορίδης απεκάλυψε οτι ούτε χαρτί δεν έστειλαν στην Ευρώπη και την έκανε ρεζίλι. Άσε εκεί στην Νέα δημουλα πέφτει πολυ σαμποτάζ, ενώ ο Καρασμανης ζητά αποζημιώσεις απο ΕΛΓΑ ,ο Σταμενιτης αμέσως μέσα σε ενα εικοσιτετράωρο πηγε στον νέο, του 48ωρου, υπουργό που ακόμη δεν κάθισε στο γραφείο του να ενημερωθεί και του είπε για το ντεμινιμις αντίθετα με αυτά που ζητάει ο Καρασμανης. Μύλος η Δημουλα με τα καμώματα των βουλευτών της ,ανυπόλιπτη και κότα η τζακρη .\nΑνώνυμος 13 Ιανουαρίου 2021 - 7:11 π.μ.\nΝουδολούλιδες κοροϊδεύατε τον Σηφακη που έβγαζε δελτιο μετά το δελτίο της Τζάκρη .Τώρα που δικοί σας το κάνουν δεν μιλάτε. Δλδ αυτο που έγινε μετα την επιστολή του καρασμανη ,έβγαλε ο Σταμενιτης οτι πήγε στον νέο υπουργό που ακόμα δεν ενημερώθηκε για το χαρτοφυλάκιο του για του πει τις παπαριες του και να βγεί φωτογραφία τι είναι; Γελάνε και οι πέτρες για αυτό. Βουλοκερι στο στόμα σας έ! Ου να μου χαθείτε υποκριτές.\nΑνώνυμος 13 Ιανουαρίου 2021 - 3:09 μ.μ.\nΟ καραοσμανης γράφει στην επιστολή του στον Λυκουρέντζο οτι λόγω της πανδημίας δεν μπορούμε να συναντηθούμε κσι ο Σταμενιτης πηγαίνει σε κλειστό χώρο στο υπουργείο ,γράφοντας στα αρ%/ια του την απαγόρευση να πει για τα φουντούκια τα φιστίκια και τα σπόρια σε έναν ακόμα υπουργό καινούργιο που μόλις ανέλαβε.Γιατι αυτή η πρεμούρα; Γιατι δεν μας λέει τι του απάντησε ο υπουργός; Τι κάνει ο ανταγωνισμός και συναγωνισμός,αποκαλύπτει την φαυλότητα των βουλευτών.


Παραίτηση στο Δήμο Φαρκαδόνας - Trikala Day\ntrikaladay.gr / Τοπικά / Παραίτηση στο Δήμο Φαρκαδόνας\nΠαραίτηση στο Δήμο Φαρκαδόνας\nΚωνσταντίνος Καραποστόλης 01/06/2016 22:43 Τοπικά 1,409 Εμφανίσεις\nΤην παραίτησή του από τη συμμετοχή του σε δυο Νομικά Πρόσωπα του Δήμου Φαρκαδόνας υπέβαλε ο δημοτικός σύμβουλος της πλειοψηφίας Γιάννης Αναγνώστου.\nΟ κ. Αναγνώστου παραιτείται καθώς θα αναλάβει τη θέση του αντιπροέδρου της Δημοτικής Επιχείρησης Υδρευσης και Αποχέτευσης Φαρκαδόνας.\nΑκολουθεί η αίτηση της παραίτησής του\nΑναγνώστου Ιωάννης Πρόεδρος ΚΟΙΔΕΦΑ\nΠρος τον πρόεδρο του Δημοτικού Συμβουλίου Δήμου Φαρκαδόνας\nΜε την αίτησή μου αυτή σας καταθέτω την παραίτησή μου από μέλος του Δ.Σ. των νομικών προσώπων ΚΟΙΔΕΦΑ και ΠΕΛΙΝΝΑ, στα οποία με απόφασή σας μου αναθέσατε την θέση του Προέδρου στην ΚΟΙΔΕΦΑ και την θέση του Αντιπροέδρου στην ΠΕΛΙΝΝΑ, θέσεις πολύ σημαντικές και με αυξημένες αρμοδιότητες και υποχρεώσεις.\nΌμως λόγω της προσεχούς ανάληψης από μέρους μου των καθηκόντων του Αντιπροέδρου στο νομικό πρόσωπο της ΔΕΥΑ του Δήμου Φαρκαδόνας και για να αποφύγουμε ενδεχόμενη δυσλειτουργία στα άλλα νομικά πρόσωπα, είμαι αναγκασμένος να υποβάλω την παραίτησή μου από μέλος των Δ.Σ. των δυο νομικών προσώπων καθώς και από τη θέση του Προέδρου της ΚΟΙΔΕΦΑ και του Αντιπροέδρου της ΠΕΛΙΝΝΑ και παρακαλώ πολύ να γίνει αυτό σεβαστό και αποδεκτό από το σώμα.\nΑλλά, κυρίως, εκείνο το οποίο επιθυμώ είναι να συνεχιστεί κατά τον καλύτερο τρόπο η ομαλή και καλή λειτουργία των δυο παραπάνω νομικών προσώπων και είμαι σίγουρος ότι οι αντικαταστάτες μου θα φροντίσουν για αυτό.\nΘα ήθελα να ευχαριστήσω το Δήμαρχο και τους συναδέλφους μου Δημοτικούς Συμβούλους για την εμπιστοσύνη που μου έδειξαν τοποθετώντας με στις δυο παραπάνω υπεύθυνες θέσεις.\nΘα ήταν μεγάλη παράλειψη αν δεν αναφερόμουν στους συνεργάτες μου και στο προσωπικό των δυο νομικών προσώπων, τους οποίους και ευχαριστώ θερμά για την άψογη και δημιουργική μας συνεργασία κατά το προηγούμενο χρονικό διάστημα της μέχρι τώρα θητείας μου.\nΠροηγούμενο Μια γευστική και απολαυστική συνταγή του Chickin Καλαϊτζή: Λεμονάτα κοπανάκια από μπούτι κοτόπουλο\nΕπόμενο Εξουδετερώθηκε νάρκη στα Μεσάγγαλα, ένα χιλιόμετρο από την παραλία – Δείτε βίντεο


Τι φταίει για το hangover σου και πώς θα το αντιμετωπίσεις | Μεσσηνία Online.gr\nHome ΠΕΡΙΣΣΟΤΕΡΑ LIFESTYLE Τι φταίει για το hangover σου και πώς θα το αντιμετωπίσεις\nΘα έχεις παρατηρήσει ότι όταν βγαίνεις έξω για ποτό, είτε σόλο με τους κολλητούς, είτε αγκαζέ με την καλή σου, σχεδόν πάντα παραγγέλνεις να πιεις ό,τι κάνεις κέφι, εκείνη τη στιγμή. Απολαυστικό μεν, καταστροφικό δε, μιας και αποτελεί το πιο κλασικό λάθος στο οποίο συνηθίζεις να υποπίπτεις όχι μόνο εσύ, αλλά όλοι μας.\nΜε αφορμή, λοιπόν, την κακή αυτή συνήθεια, σκεφτήκαμε να συγκεντρώσουμε όλα εκείνα τα ποτά που σε πίνουν, αντί να τα πίνεις, ώστε να τα αποφύγεις και στη συνέχεια να σου δώσουμε τις λύσεις που χρειάζεσαι, προκειμένου να μην περάσεις τις γιορτές που έρχονται στον καναπέ με πονοκέφαλο, όχι από τη γρίπη, αλλά από το άτιμο hangover.\nΠροσοχή σε ουίσκι, κόκκινο κρασί και σαμπάνια\n«Συγκριτικά με τη βότκα, το ουίσκι εμπεριέχει περισσότερες τοξίνες με αποτέλεσμα να προκαλεί πιο εύκολα μέθη και κατ’ επέκταση hangover», τονίζει ο Dr. Yoko Inoue, με σπουδές ολιστικής διατροφής και σου εξηγεί: «Τα συντηρητικά του κρασιού, που ονομάζονται θειώδη άλατα και τα πτητικά συστατικά των ποτών είναι χημικές ενώσεις ικανές να δημιουργήσουν βλάβη στον οργανισμό. Για παράδειγμα, το κόκκινο κρασί, το μπράντι και το ουίσκι περιέχουν πτητικά συστατικά, τα οποία επιδεινώνουν το μεθύσι, φέρνοντας τα πάνω – κάτω στα επίπεδα του PH».\nΕπίσης, μια μεγάλη ποσότητα μεθανόλης, που ανήκει στην κατηγορία των συνθετικών οργανικών μορίων και η οποία βρίσκεται σε πληθώρα στα σκούρα ποτά, μπορεί να προκαλέσει δυσάρεστη μέθη με ζαλάδα, πονοκέφαλο, αίσθημα κόπωση, ρίγος, ναυτία και εφίδρωση. Ο Roger Corder, συγγραφέας του The Wine Diet και καθηγητής στο Barts και στο London School of Medicine, διευκρινίζει: «Η μεθανόλη ταξιδεύει μέσα στο σώμα σου μέχρι να μετατραπεί σε μεθανάλη και σε μεθανικό οξύ, τα οποία είναι νευροτοξίνες».\nΑπό την πλευρά του, ο Boris Tabakoff, καθηγητής φαρμακευτικής στο πανεπιστήμιο του Κολοράντο, σου εφιστά την προσοχή στο κατεξοχήν εορταστικό ποτό, τη σαμπάνια. «Το διοξείδιο του άνθρακα που περιέχει επιταχύνει την απορρόφηση του αλκοόλ από το αίμα. Έχει αποδειχθεί ότι όσοι καταναλώνουν σαμπάνια ή οποιοδήποτε άλλο αφρώδες κρασί, όπως το Prosecco ή το Moscato d’ Asti, μεθούν πιο γρήγορα, συγκριτικά με εκείνους που προτιμούν μη ανθρακούχα ποτά».\nΚι αφού, λοιπόν, σου επισημάναμε ποια ποτά πρέπει να αποφύγεις να βάλεις στο στόμα σου αυτές τις γιορτές, για να τη βγάλεις καθαρή χωρίς να ταλαιπωρηθείς από τα ενοχλητικά παρελκόμενα του hangover, πάμε τώρα να δούμε ποια είναι εκείνα που για το καλό σου αξίζει να προτιμήσεις.\nΠες “ναι” σε βότκα, τεκίλα και λευκό κρασί\nΜιλήσαμε με το διατροφολόγο Dr. Yoko Inoue και ιδού όσα ενδιαφέροντα μας είπε: «Το καλύτερο ποτό για να μην μεθύσεις -πάντα πίνοντας με μέτρο- είναι η βότκα. Από την άλλη, η μπίρα είναι πιθανότατα το χειρότερο».\nΌπως επισημαίνει, η βότκα, η τεκίλα και το σάκε είναι τα τρία λιγότερο πιθανά αλκοολούχα για hangover, στην περίπτωση πάντα που δεν τα συνδυάζεις με ανθρακούχα αναψυκτικά. Η ζάχαρη που αυτά εμπεριέχουν επιδεινώνει την πρωινή σου αδιαθεσία.\nΠροτιμότερο, σύμφωνα με τον Dr. Inoue, είναι αν δεν θέλεις να πιεις για παράδειγμα σκέτη τη βότκα, να την αναμείξεις με το φρουτοχυμό της αρεσκείας σου.\nΤο λευκό κρασί αποτελεί επίσης μια ασφαλή επιλογή. Ωστόσο, επειδή χειμώνας είναι και το κρύο είναι τσουχτερό, το κόκκινο βγάζει το λευκό νοκ – άουτ. Μην πέσεις όμως στην παγίδα . Επέμεινε λευκά. Χωρίς αυτό όμως να σημαίνει ότι θα το ρίξεις στην σαμπάνια. Σε προειδοποιήσαμε για τα αρνητικά της στην προηγούμενη σελίδα, μην επαναλαμβανόμαστε.\nΚαι μία τελευταία συμβούλη από τον Dr. Yoko Inoue για να πίνεις χωρίς να μεθάς. «Μην καταναλώνεις αλκοόλ με άδειο στομάχι. Περίπου δύο ώρες πριν, φρόντισε να έχεις φάει κάτι, που θα σε κρατήσει. Πολύ σημαντικό είναι επίσης, να πίνεις κατά τη διάρκεια της εξόδου σου άφθονο νερό, ώστε να διαλύεται το αλκοόλ στο αίμα και να αποβάλλεται στη συνέχεια με τη συχνή ούρηση».\nΧριστίνα Φαραζή – askmen.gr\nPrevious PostΚατάστημα στην Ιαπωνία σερβίρει καφέ 22 χρονών για 800€ το φλιτζάνι Next PostΠώς να μείνετε φρέσκιες και ζωηρές στο δρόμο για τα πρώτα «ήντα»


Πως αναγνωρίζω ένα πρόβλημα συμπεριφοράς; ~ Dog Lover Blogspot\nΗ βασική παράμετρος που θα πρέπει να ληφθεί υπόψη είναι αν η συμπεριφορά του σκύλου είναι φυσιολογική η μη, για τον συγκεκριμένο σκύλο στο συγκεκριμένο περιβάλλον και την συγκεκριμένη στιγμή που αυτή παρουσιάζεται.\nΟ κάθε σκύλος είναι διαφορετικός καθώς επίσης και το περιβάλλον που αυτός ζει και μεγαλώνει. Αντίστοιχα το παρελθόν που αυτός κουβαλά κατέχει τις περισσότερες φορές και τις αιτίες που μια προβληματική συμπεριφορά εκδηλώνεται.\nΣτην χώρα μας συνήθως κάποιος γίνεται κηδεμόνας ενός σκύλου, χωρίς ποτέ να έχει μπει στην διαδικασία να μάθει το πώς και το γιατί ένας σκύλος αντιδρά όπως αντιδρά. Έτσι όταν ξαφνικά αποφασίσει ο κηδεμόνας ότι πρέπει να πάρει από το στόμα του Μαξ τα κλειδιά του αυτοκινήτου και εκείνος του γρυλίσει ή τον δαγκώσει, ο Μαξ καταλήγει να κουβαλάει την ετικέτα του «επιθετικού» σκύλου και το χειρότερο, η συμπεριφορά όλου του περιβάλλοντος προσδιορίζεται από την ετικέτα αυτή.\nΕγώ προσωπικά είμαι υποστηριχτής των ημίαιμων.\nΩστόσο θα πρέπει να γίνει κατανοητό ότι τα σκυλιά εκτροφής (φυλές) θα πρέπει να τα προμηθεύονται οι ενδιαφερόμενοι από επίσημους και επώνυμους εκτροφείς και όχι από τα Pet Shop. Κανένας εκτροφέας που σέβεται τα σκυλιά του και το όνομά του δεν πουλάει τα σκυλιά του μέσω των Pet Shop.\nΤο ότι αποκτήσατε ένα καθαρόαιμο σκύλο, δεν σας κάνει εκτροφέα, και σίγουρα δεν έχετε τις γνώσεις για την αναπαραγωγή του. Έτσι λοιπόν με το να ζευγαρώνονται από τους ιδιοκτήτες τους σκυλιά επειδή είναι καθαρόαιμα, δεν διασφαλίζονται τα χαρακτηριστικά της φυλής ενώ πιθανά προβλήματα συμπεριφοράς περνάνε στην επόμενη γενιά.\nΑντίθετα οι ιδιοκτήτες σκύλων που ανήκουν στην κατηγορία pet companion οφείλουν να στειρώνουν τα ζώα τους.\nΤα περισσότερα αδέσποτα προέρχονται από το ανεύθυνο ζευγάρωμα καθώς και από σκυλιά που παρουσιάζουν κάποια προβληματική συμπεριφορά και οι ιδιοκτήτες τους πίστεψαν ότι «… θα περάσει μεγαλώνοντας.»\nΣτο 90% των περιπτώσεων το διάστημα που μεσολαβεί από την στιγμή που ο κηδεμόνας του σκύλου αντιληφθεί ένα πρόβλημα συμπεριφοράς μέχρι την στιγμή που θα ασχοληθεί με αυτό είναι τρομερά καθοριστικό, αφού αυτό που συμβαίνει στην πραγματικότητα είναι η ενίσχυση της προβληματικής συμπεριφοράς από το περιβάλλον του σκύλου.\nΟ σκύλος ΔΕΝ είναι άνθρωπος! Η ερμηνεία των αντιδράσεών του μέσα από το ανθρώπινο πρίσμα συνήθως προκαλεί παρεξηγήσεις.\nΑν παρατηρείτε ότι τον τελευταίο καιρό το κατοικίδιό σας έχει παράξενη / διαφορετική συμπεριφορά, μην το δέσετε, μην το απομονώσετε, μην το μαλώσετε, μην ασκήσετε βία !\nΚαλό είναι, επίσης, να αποφεύγουμε τη φαρμακευτική αγωγή, αφού αυτή η μέθοδος συνίσταται μόνο σε ακραίες περιπτώσεις, θεραπεύει μόνο τα συμπτώματα και θα πρέπει να προτείνεται μόνο από τον θεράποντα κτηνίατρό σας σε συνεργασία με πρόγραμμα «Τροποποίησης Συμπεριφοράς»\nΣίγουρα κάτι συμβαίνει και ο σκύλος σας προσπαθεί να σας το πει.\nΜόνο βλέποντας μέσα από τα μάτια του θα αναγνωρίσετε τι συμβαίνει.